__ ROLUL COMUNICĂRII FIRMEI 
IN SISTEMUL DE RELAȚII PUBLICE 


Cap. I 


Cap. II 


Cap. III 


Cap. IV 


Cap. V 


CUPRINS 


INTRODUCERE 

RELAȚIILE PUBLICE - ATRIBUT AL COMUNICĂRII FIRMEI CU MEDIUL 
1.1 Definirea relațiilor publice 

1.2 Instrumentele relațiilor publice 

1.3 Procesul de relații publice 

1.4 Etapele procesului de relații publice 

1.5 Tehnici şi metode de relații publice 


COMUNICAREA - PRINCIPALA METODĂ DE REALIZARE A RELAȚIILOR PUBLICE 


2.1 Necesitatea comunicării întreprinderii cu mediul intern şi extern 

2.2 Modele ale procesului de comunicare 

2.3 Comunicarea verbală şi non-verbală 

2.4 Principalele canaleşi tehnici de comunicare 

2.5 Bariere în calea comunicării internaţionale 

COMUNICAREA EXTERNĂ 

3.1 Construirea unor relaţii cu mass-media 

3.2 Comunicatul de presă 

3.3 Dosarul de presă 

3.4 Conferința de presă 

3.5 Interviul televizat 

COMUNICAREA INTERNĂ ȘI ÎN SITUAȚII DE CRIZĂ 

4.1 Instrumente utilizate pentru realizarea unei comunicări interne eficiente 
4.2 Modalităţi de transmitere a informaţiilor şi aplicare a deciziilor pe scară ierarhică 
4.3 Profilul managerului pe probleme de comunicare 

4.4 Comunicarea pe timp de criză 

STUDII DE CAZ 

5.1 Fuziunea Boeing-McDonell Douglas 

5.2 Cazul A-Class 

5.3 Programul Centurion - în cadrul companiei Philips 


5.4 Criza Mobil-Oil 
5.5 Criza Tylenol 


ANEXE 
Bibliografie 


INTRODUCERE 


Pătrunsă adânc în comunitatea de afaceri din România zilelor noastre, activitatea de relaţii publice are 
darul de a aduce succesul atât de mul aşteptat pentru cel care crede în el. 

Procesul de relații publice are menirea de a pune într-o lumină favorabilă realizările unei firme sau 
instituţii, în ideea generării unui climat de încredere sau consolidării acesteia in faţa publicului, partenerilor de 
afaceri , personalului angajat şi nu în ultimul rând clienţilor. 

Este vorba deci, de un proces foarte bine fundamentat ştiinţific, care funcţionează pe baza unor legități 
specifice bine conturate. Sistemul relaţiilor publice se construieşte in esență pe conceptul de comunicare, de la 
micro (individ) la macro (firma). Din acest motiv rolul comunicării în sistemul amintit devine pilonul central aş 
relaţiilor publice, de reuşita acesteia depinzând eficienţa relaţiilor în cauză. 


Comunicarea are întotdeauna un obiectiv. Chiar dacă nu-l conştientizăm, de fiecare 
dată, el există. A-l constientiza este imperios necesar. A vorbi fără să ştii ce vrei, este ca şi 
cum ai trage cu puşca fără să ştii unde-i ţinta. Obiectivul ultim, aflat în spatele oricărei intenții 
de comunicare, este influențarea atitudinii, gândirii şi comportamentului interlocutorului. 
Aceasta ţine de nivelul pragmatic al comunicării verbale (relația semn-om) şi nu de nivelul 
semantic (relaţia semn-semnificat) sau de cel sintactic (relaţia semn-semn). Am putea spune 
„Este curent aici” şi cineva s-ar ridica să închidă fereastra sau uşa. Efectul obţinut nu este 
regăsit nici în sintaxa şi nici în semantica mesajului meu. 

Ori de câte ori scriem sau vorbim, încercăm să convingem, să explicăm, să influentam, să educam prin 


intermediul procesului de comunicare, avem în vedere câteva scopuri principale: să fim receptati (auziţi sau 
citiți), să fim intelesi, să fim acceptaţi, să provocăm o reacţie (o schimbare de comportament sau atitudine). 


Dacă nu reuşim să atingem nici unul din aceste obiective, înseamnă că nu am reuşit să 
comunicăm şi implicit firma sau instituţia pe care o reprezentăm. 

A comunica presupune un transfer de informaţii în ambele sensuri, în timp ce a 
informa este un proces de transmitere într-un singur sens. De aceea, trebuie făcută o distincţie 
clară între comunicare şi informare (există o relație de incluziune între cele două concepte, 
comunicarea incluzând informarea, nu şi invers). Comunicarea nu se încheie o dată cu 
preluarea sau receptarea informaţiei. Informaţia poate exercita o influență efectivă asupra 
opiniilor, ideilor sau comportamentului celor ce o receptează. 

Lucrarea de față — Rolul comunicării firmei în sistemul de relații publice — îşi propune 
analiza acestui proces de comunicare a firmei cu mediul subliniind aspectele semnificative (în 
viziunea autorului) care definesc zona relațiilor publice. Prin tema propusă nu s-a incercat 
epuizarea subiectului ci doar o expunere care la nivelul cunastintelor autorului ar surprinde, 
fie şi într-o formă relativă, principalele aspecte definitorii pentru subiectul ales. 


CAP.I RELAȚIILE PUBLICE - ATRIBUT AL 
ComunicArii FIRMEI cu mediul 


1.1 Definirea relațiilor publice 


Noțiunea de relații publice a apărut pentru prima oară în S.U.A., când, din nevoi practice, s-a conturat o 
nouă optică privind stabilirea şi menținerea relațiilor dintre întreprinderile producătoare cu publicul 
consumator. Noua concepţie despre relația producător-consumator şi-a dovedit eficiența şi s-a consolidat în 
secolul al XX-lea, materializîndu-se în numeroase oficii de consilieri în relaţii publice. De exemplu,în 
1957,în această ţară existau 1.100 de firme de consilieri în relaţii publice, iar peste 5.000 de întreprinderi 
aveau servicii serioase de relaţii publice. 


Totodată, serviciile de relaţii publice au pătruns în Europa prin mijlocire franceză, extinzîndu-se foarte mult 
în a doua jumătate a secolului nostru. în prezent, în ceea ce priveşte Europa, nu există firmă de prestigiu fără 
să aibă propriul serviciu de relaţii publice. 


Definirea termenului de relaţii publice a fost influenţată de poziţia pe care s-au situat diferiți teoreticieni. 
Aceste definiţii au venit din sfera psiho- sociologiei, filosofiei, teoriei sau practicii, ceea ce explică existenţa 
numai în literatura americană a peste 1.000 de definiţii. Cu toată marea varietate a acestora, ele exprimă o 
nouă concepție despre modul în care o firmă trebuie să-şi creeze relațiile cu oamenii, să le menţină şi să le 
dezvolte. 


Privite dintr-un unghi psihologic, relațiile publice pot fi definite ca fiind ansamblul de mijloace folosite de 
către instituții şi întreprinderi pentru a crea un climat de încredere şi simpatie în rândul publicului, precum 
şi în rândul propriului personal. 


O asemenea definiţie ne dă posibilitatea distingerii relaţiilor publice de publicitate, deşi primele sunt 
componente de bază ale tehnicilor promoționale, ale marketingului. Deosebirea rezultă din faptul că 
publicitatea urmăreşte formarea, menţinerea şi dezvoltarea unei clientele, în timp ce relațiile publice vizează 
crearea unui climat de încredere în rândul publicului şi al propriului personal, susținerea propriei activități 
şi dezvoltarea întreprinderii. Prin conţinutul lor, acțiunile realizate prin relaţii publice sunt mai ales sociale, 
iar cele publicitare sunt mai ales comerciale. 


Din punct de vedere al marketingului, relaţiile publice reprezintă deci, o altă tehnică de promovare în masă a 
produselor. 


Ea presupune stabilirea unor relaţii bune cu diferite organisme publice, prin obţinerea unei publicități 
favorabile din partea acestora, crearea unei imagini de firmă corespunzătoare şi preîntâmpinarea sau 
dezmintirea unor zvonuri sau ştiri nefavorabile. în trecut, pentru relaţiile publice de marketing se folosea 
termenul de reclamă, în ea fiind incluse practic toate activităţile de promovare a imaginii unei firme sau a 
produselor sale prin inserarea de ştiri cu privire la acestea în mijloacele de informare, fără ca firma să 
plătească pentru acestea. în momentul de față, marketingul modern înseamnă nu numai crearea unui produs 
bun, a stabili un preţ atractiv pentru acesta şi a-l face accesibil consumatorilor, ci şi stabilirea unor relaţii de 
comunicare cu mediul, pe diferite niveluri, aplicarea unui ansamblu de elemente de relații publice care să 
conducă la formarea unui climat favorabil firmei. 


Conceptul de relaţii publice este mult mai larg, în el incluzându-se atât reclama cât şi alte 
activități. Compartimentele de relaţii publice au la dispoziţie mai multe instrumente specifice: 


Relaţiile cu presa; 

Reclama produselor; 

Comunicatiile firmei; 

Lobby-ul: 

Consultanta. 

Relaţiile publice servesc la promovarea produselor, persoanelor, locurilor, ideilor, activităţilor, organizaţiilor 
sau chiar a țărilor. Asociaţiile comerciale au folosit relaţiile publice în scopul de a recapta atenția pentru 
mărfurile aflate în declin. Chiar şi unele ţări au apelat la relaţii publice cu scopul de a atrage mai mulți 
turişti, mai mult capital străin şi de a obţine sprijin internaţional. 

Relaţiile publice pot produce un impact puternic asupra gradului de informare a opiniei publice, în condiţiile 
în care costul specific este cu mult mai mic decât cel al publicităţii. Firma nu plăteşte pentru spaţiul sau 


timpul care i se acordă în mijloacele de informare ci, de fapt, ea plăteşte pe cineva care să creeze informații, 
să le transmită şi să organizeze anumite manifestări. 


Dacă firma dezvoltă o poveste interesantă, aceasta ar putea fi preluată de mai mlte mijloace de informare, 
efectul difuzării ei fiind la fel de mare ca în cazul publicităţii, care ar fi costat însă mult mai mult. 


În ciuda atuurilor sale potenţiale, relaţiile publice sunt considerate deseori drept un copil vitreg al 
marketingului, din cauza utilizării lor limitate şi izolate. Compartimentul de relaţii publice îşi are de regulă 
sediul în cartierul general al firmei. Membrii săi sunt atât de ocupați în relațiile cu diferite persoane şi 
instituţii publice, încât este posibil ca programele lor de relaţii publice, destinate susținerii atingerii 
obiectivelor de marketing, să fie complet ignorate. Mai mult decât atât, managerii de marketing şi 
specialiştii în relaţii publice nu vorbesc aceeaşi limbă. Ultimii consideră că de fapt sarcina lor se limitează la 
comunicare, în timp ce primii înclină să fie mai interesaţi de modul în care publicitatea şi relaţiile publice 
influenţează desfacerile şi profiturile firmei. 


În prezent, compartimentele de relaţii publice ale multor firme se ocupă de toate activităţile specifice, 
orientându-se spre promovarea pe piață a imaginii firmei şi îmbunătăţirea rezultatului final. Unele companii 
îşi creează unităţi speciale care să sprijine în mod direct acţiunile de promovare a firmei şi produsului şi de 
formare a imaginii, iar alte organizaţii apelează la firme de marketing specializate în relaţii publice, care să 
se ocupe de programele lor sau să ajute propriile echipe de relaţii publice. 


1.2 Instrumentele relațiilor publice 


Există mai multe instrumente specifice de relaţii publice. Un instrument esenţial ar fi reprezentat de ştiri. 
Specialiştii în relaţii publice obțin sau creează ştiri favorabile în legătură cu firma, cu produsele sau cu 
personalul său, alteori aceste ştiri pot apărea de la sine. în alte cazuri, personalul compartimentului de relații 
publice poate sugera organizarea de activități sau evenimente care să reprezinte o sursă de informații . 


Un alt tip de instrument folosit în sistemul de relații publice îl reprezintă discursurile. în cadrul acestora, 
directorii firmelor sau persoane 


din conducere trebuie să răspundă întrebărilor puse de mijloacele de 


informare, să susțină prelegeri în cadrul asociaţiilor comerciale sau să participe la întâlniri cu scop 
comercial. Trebuie precizat faptul că aceste întâlniri pot deopotrivă îmbunătăți sau deteriora imaginea 
firmei. 

Foarte utilizate ca instrumente de relaţii publice sunt şi evenimentele speciale, care pot fi extrem de variate: 


conferinţe de presă; 
vizite de informare; 
inaugurări oficiale; 
prezentări însoţite de focuri de artificii; 
spectacole realizate cu ajutorul unor efecte speciale (raze laser); 
lansări de aerostate; 
prezentări multi-media; 
e manifestări cu invitați de marcă etc. 
De asemenea specialiştii în relaţii publice pregătesc materiale scrise, destinate să-i influenţeze pe 
consumatorii vizati. Din această categorie fac parte : 


rapoartele anuale; 

broşurile; 

articolele; 

buletinele informative; 

revistele. 
Materialele audio-vizuale, de genul fillmelor, programelor de prezentare a diapozitivelor, casetelor 
video şi audio sunt tot mai des folosite ca instrumente de comunicare. 


Materialele de identificare a firmei contribuie şi ele la crearea identităţii instituţiei, în aşa fel încât ea să fie 
uşor recunoscută de către public. Emblemele, articolele de papetărie, siglele, documentele firmei, cărţile de 


vizită ale acesteia, uniformele, chiar maşinile şi camioanele sale devin instrumente de marketing foarte 
eficiente atunci când sunt atrăgătoare şi uşor de ținut minte. 


Firmele îşi pot spori reputaţia de care se bucură din partea publicului prin participarea la activităţile de 
interes social. Campaniile de strângere de fonduri necesare susţinerii unor cauze nobile (de pildă pentru 
combatera analfabetismului, ajutorarea bătrânilor sau a copiilor handicapati) contribuie la creşterea 
recunoaşterii publice a firmei. 


Nu în ultimul rând, un mijloc foarte frecvent prin care firmele obţin o expunere în faţa publicului, îl 
constituie sponsorizarea, multe organizaţii investind foarte mult în sponsorizarea unor evenimente sportive, 
artistice din întreaga lume, acestea constituind un instrument extrem de eficace de marketing. 


1.3 Procesul de relaţii publice 


După cum am arătat, relaţiile publice au ca scop final crearea unui climat pozitiv faţă de o firmă sau 
organizaţie prin cultivarea unui sentiment de încredere la nivelul altor instituţii sau a publicului larg. Aceasta 
înseamnă un ansamblu de activităţi derulate într-un interval de timp, bine determinat sau nelimitat, în care 
sunt angrenati o serie de specialişti. 


Datorită acestor considerente, apreciem că avem de-a face nu cu o derulare de activităţi la nivelul unei 
organizaţii, ci cu un întreg proces care poate fi denumit procesul de relaţii publice. Acesta poate fi 
reprezentat ca un ansamblu de vectori care acționează în mai multe etape şi la niveluri diferite având drept 
scop schimbarea sau modificarea unor reprezentări, despre un obiect, firmă sau fenomen. 


Schematic, procesul poate fi reprezentat astfel: (Fig.1) 


FAZA I 


Produse de 


calitate 


Marketing Stabilitate 
performant financiară 


FAZA a II-a 
Răspundere faţă de 
client Încredere 
—— レフ ター 


şi siguranță 
în tranzacții 


Personal de Pi > Eficienţă 
calitate 


FAZA a III-a 


Partener sigur 
pentru viitor 


Încredere 
1 
încredere 
Imagine de Paa 
marcă] Conducere 
Onestă şi 
responsabilă 


Fig.1 Schema procesului de relaţii publice 


În faza I, cel care receptează mesajul de relaţii publice observă o serie de aspecte despre instituţia respectivă 
şi care sunt uşor de verificat. 


Exemplu: produsele pot fi supuse unor teste de specialitate, dar în cea mai mare parte calitatea lor poate fi 
observată cu ochiul liber. De asemenea, din bilanturile publicate de firma respectivă, putem constata dacă 
are vânzări bune şi care este situaţia ei financiară. 


Această primă fază duce la formarea unei imagini bune despre o firmă rentabilă, ce poate fi luată în 
atenţie pentru o eventuală colaborare. 


A doua fază trebuie receptată de beneficiar în elemente ce tin de modul eficient de organizare a 
activităţilor, de atitudinea față de clienţi, care trebuie să fie foarte corectă, dar mai ales de modul responsabil 
de derulare a afacerilor. 


A treia fază are rolul de a-l determina pe viitorul partener de afaceri să caute modalități de legătură cu 
firma respectivă în vederea colaborării. Este cel mai important moment al procesului de relaţii publice, 
deoarece la beneficiar au ajuns - grație procesului de relaţii publice - suficiente informaţii pentru a-l 
determina să încerce o colaborare, să-l convingă pe beneficiar că firma în cauză este singura care are toate 
atuurile pentru a putea fi sigur de o colaborare sigură şi rentabilă. 


Aceste atuuri sunt: 


Yo imagine de marcă recunoscută; 

Yo conducere onestă şi responsabilă; 

v certitudinea că este un partener sigur pentru viitor. 
Important este ca la beneficiar să ajungă exact acele informaţii de care acesta are nevoie pentru a-şi forma 
sau schimba reprezentarea față de această instituţie. Desigur, procesul de relaţii publice poate avea mai 
multe faze, în funcţie de scopul pentru care a fost elaborat. Esentiala este şi paleta de tehnici şi metode pe 
care firma o va utiliza pe parcursul acestor faze. 


1.4 Etapele procesului de relaţii publice 


Majoritatea specialiştilor apreciază că procesul de relaţii publice comportă cinci etape în care se derulează. 
Aceste etape sunt obligatorii, absenţa uneia împiedicând derularea întregului program de activităţi: 


1) Stabilirea obiectivelor. 

2) Cercetarea în teren. 

3) Elaborarea strategiei de relații publice. 

4) Implimentarea activităților în mediile sociale vizate.. 
5) Evaluarea periodică şi finală a programului. 


Stabilirea obiectivelor 


Această primă etapă este realizată de agentul de relaţii publice împreună cu beneficiarul serviciilor. Este o 
etapă importantă, deoarece dă posibilitatea celor doi interlocutori să se cunoască, dar totodată se 
armonizează interesele celor două părți. Acest aspect este foarte important, deoarece nu toate obiectivele pe 
care beneficiarul doreşte să le realizeze pot fi realizate efectiv. 


Spre exemplu, conducătorul unei întreprinderi care fabrică produse de o calitate îndoielnică doreşte 
implementarea unei proces de relaţii publice care să transforme imaginea publicului despre produsul 
respectiv într-o imagine de marcă. Un asemenea obiectiv este imposibil de realizat, deoarece una din 
condiţiile de realizare a relaţiilor publice este ca produsele produsele realizate de întreprindere să fie de bună 
calitate. 


În unele cazuri, obiectivele pe care beneficiarul le pune în faţa agentului de relaţii publice nu se pot realiza 
în unitatea de timp pusă la dispoziţie. 


În fine, obiectivele pot fi realizate numai după ce beneficiarul acceptă costurile programului, care în anumite 
situaţii pot fi destul de ridicate. 


Cercetarea în teren 


Este cea mai importantă etapă a procesului de relaţii publice. Ea are ca scop, pe de o parte găsirea 
problemelor care împietează asupra promovării unei imagini dorite despre instituţia avută în vedere, iar pe 
de altă parte identificarea căilor şi metodelor pentru a derula un program de relaţii publice corect şi eficient. 
Această etapă comportă anumite funcții: 


a) Determinarea domeniilor de unde trebuie culeasă informaţia. Este atributul agentului de relații 
publice, iar activitatea în sine este premergătoare oricărei strategii. Pentru ca un proces de relaţii 
publice să poată demara este necesară obţinerea de date din următoarele domenii: 

«e Social - organizarea socială a localităţii, a zonei în care se efectuează cercetarea, numărul 
locuitorilor, profesii dominante (numeric), particularităţi lingvistice, obiceiuri cu caracter local, 
grad de ocupare a forței de muncă; 


% Politic - numărul de formaţiuni politice, ponderea acestora în rândul electoratului, orientarea pe 
eşichierul politic, tradiţia în domeniu; 

«e Economic - numărul de întreprinderi din zona aleasă, cifra de afaceri, obiectul activităţii 

desfăşurate (dacă obiectul procesului de relaţii publice este o întreprindere, sunt necesare 

foarte multe date din domeniu); 


b) Obținerea unor date despre instituţia respectivă. Aceste date ne ajută să ne formăm o imagine reală 
şi completă depre: numărul angajaţilor, cifra de afaceri, calitatea produselor, politica salarială, 
relaţiile cu partenerii externi etc. 

Cercetarea trebuie făcută de un specialist în domeniu, care este obligat să cuantifice fiecare parametru în 
unităţi internaţionale, de o manieră uşor de înţeles pentru ceilalți. 


Persoana care face documentarea este liberă să găsească sursele de informare cele mai credibile, însă trebuie 
să dovedească discernământ atunci când le selectează, deoarece o informaţie greşită poate duce la luarea 
unei decizii greşite, iar procesul de relaţii publice poate fi compromis. 


c) Identificarea problemelor esenţiale care fac ca imaginea instituţiei să nu fie cea dorită. 


Cercetarea în acest caz are ca scop investigarea modului de organizare şi derulare a activităţilor 
economico-sociale pentru a indica acei vectori care nu sunt folosiţi cu eficienţă şi care grevează asupra 
randamentului sistemului respectiv. Putem afirma că rezultatul întregului proces depinde de obiectivitatea şi 
calitatea acestei cercetări. 


d) în continuarea cercetării, agentul de relaţii publice, ajutat de specialişti, studiază mediul în care urmează a 
se implementa procesul de relaţii publice. 


Studiul mediului este important din cel puţin două considerente: 


% Primul arată faptul că fiecare mediu are câteva modalități specifice de circulaţie a informaţiei, iar 
acestea, atunci când sunt cunoscute, pot fi exploatate rațional; 

«e Al doilea motiv ne determină să acceptăm faptul că oricare sistem manifestă intolertanta faţă de 

anumite structuri care, dacă nu sunt cunoscute, pot duce la anumite blocaje, iar uneori la obstacole 

serioase în calea comunicării. 


e) Un alt element al cercetării urmăreşte stabilirea unei strategii de abordare a activităţilor de relaţii publice, 
prin întocmirea de către agentul de relații publice a unui proiect cu un număr de activităţi şi un calendar al 
desfăşurării acestora. 


f) Aceste activităţi care tocmai au fost cuantificate trebuie puse în practică prin anumite tehnici şi metode 
specifice de relaţii publice care să fie utile şi să dea randamentul cel mai bun în mediul vizat. 


Elaborarea strategiei de relații publice 


Faza finală a cercetării de teren o constituie întocmirea unui plan de derulare a unor activităţi într-o 
concepţie unitară, folosind tehnicile şi metodele specifice relaţiilor publice. 


Această fază este realizată numai de agentul de relații publice şi constituie cheia succesului în materie de 
relaţii publice. 


Astfel, activităţile ce urmează a se derula sunt ordonate în funcţie de priorităţi, de perioadele de timp în care 
se vor desfăşura şi, nu în ultimă instanță, de fondurile avute la dispoziție. 


Strategia de relaţii publice, pentru a avea succes, trebuie să răspundă următoarelor exigente: 


- toate activităţile se desfăşoară concertat, urmărind acelaşi scop rezultat din cercetarea efectuată 
anterior. Dacă cercetarea nu a identificat acele căi şi mijloace care să ducă la rezultatul scontat, 
rezultatele vor fi nule; 

- strategia de relaţii publice este concepută pe baza rezultatelor trecute, prezente sau viitoare ale 
instituţiei respective. Dacă instituţia induce în eroare beneficiarul procesului (publicul, clienții etc), 
activitatea în sine devine manipulare. 

în principal, strategia de relaţii publice trebuie să conţină următoarele repere: 


= identificarea publicului țintă; 

= găsirea canalelor de transmisie cele mai performante şi adaptate acelui public; 

= conținutul şi calitatea mesajului de transmis să fie de natură să formeze reprezentări fără echivoc la 
publicul țintă; 

=  eşalonarea activităţilor trebuie să fie cea stabilită şi să urmărească acelaşi scop; 

= să folosească eficient resursele financiare şi umane implicate în acest proces; 

= periodic, să evalueze şi să adapteze strategia de relaţii publice folosită. 


Implementarea activităţilor de relaţii publice în mediul vizat 


Activitatea în sine este resortul agentului de relații publice şi are drept scop identificarea canalelor de 
transmisie cele mai performante în mediul vizat şi urmărirea realizării activităţilor, după calendarul stabilit. 


Această fază este cea mai dinamică, deoarece forțele şi mijloacele precesului de relaţii publice sunt puse în 
mişcare. Deşi în anumite momente activităţile de relaţii publice nu par a fi importante, suma acestora este 
cea care determină succesul. 


Evaluarea programului de relaţii publice 


Evaluarea programului de relaţii publice este ultima fază şi se realizează secvențial (o dată cu terminarea 
fiecărei faze) şi final, când se evaluează întreg programul. Evaluările secvențiale pot duce la modificarea 
strategiei, dar acestea nu trebuie să afecteze fondul problemei. 


1.5 Tehnici si metode de relaţii publice 


Activităţile derulate în cadrul strategiei adoptate constituie tehnicile şi metodele de relaţii publice adaptate 
specificului acestui domeniu. Ele pot fi grupate în funcție de caracterul lor: 


- generale; 
- audio-vizuale. 
Din prima categorie face parte tehnica negocierii, aspect care va fi tratat ulterior. 


Tot aici, întâlnim tehnica interviului, prin care agentul de publicitate şi managerul instituţiei vor căuta să 
identifice împreună problemele pe care le are instituţia, precum şi ce doreşte managerul acesteia de la 
agentul de relaţii publice. 


Legătura permanentă cu mijloacele de informare în masă reprezintă o tehnică de comunicare inclusă în 
tehnicile generale, ea cuprinzând tot ceea ce ţine de comunicarea prin mass-media: ziare, reviste, 
comunicate de presă, buletinul de presă, dosarul de presă. 


Din cea de-a doua categorie face parte conferința de presă, a cărei pregătire şi realizare cade în sarcina 
purtătorului de cuvânt. 


Toate aceste aspecte vor fi analizate pe larg în capitolele viitoare. 

CAP. II COMUNICAREA - PRINCIPALA METODĂ DE 
REALIZARE A RELAŢIILOR PUBLICE 


2.1 


Necesitatea comunicării întreprinderii cu mediul intern şi extern 


A fost necesar să trecem printr-o serie de crize economice pentru ca la sfârşitul anilor 


70, conştiinţa umană să ajungă la concluzia că problema comunicării trebuie să preocupe 
firmele şi a instituţiile. 


În anii 80, pentru prima oară, companiile s-au străduit să aplice politicilor de 
comunicare aceleaşi criterii de planificare, aceleaşi rigori şi metode ca şi în cazul strategiilor 
de investiții, de producţie, comerciale şi de gestiune. 

Explozia funcţiei comunicării a fost pe măsura întârzierii pe care ea o acumulase. Ea 
a generat şi excese, dar mai ales a dat naştere unor noi instrumente care par atât de naturale 
astăzi. 

Ca orice sistem deschis, firma sau instituția nu se defineşte numai prin producţia sa 
ci, aşa cum am arătat în capitolul precedent, şi prin personalitatea sa socială, prin locul său 

în societate. Prin urmare, ea trebuie să răspundă aşteptărilor publicului, care în trecut au 
fost subestimate. Ca atare, firma trebuie să se afirme, să dialogheze sau, altfel spus, să 
comunice. Cu cât politica sa de comunicare va fi mai eficientă, cu atât imaginea sa va fi mai 
puternică. 

Comunicarea în cadrul unei companii nu trebuie privită ca o noţiune abstractă. Ea se înscrie în cadrul unei 


strategii globale. Misiunea sa este de a pozitiona întreprinderea, de a-i creea o personalitate, o identitate 
distinctă de cea a altor firme concurente. 


A comunica nu este altceva decât a construi un capital reprezentat de încredere, 
fondat pe valoarea, competenţa întreprinderii şi un capital reprezentat de simpatie, care-i 
permit companiei să fie aleasă, apreciată şi apărată. 

Acest demers este totodată activ şi reactiv. Activ, pentru că o imagine puternică îi 
permite firmei să lupte împotriva concurenţei, să-şi amelioreze rezultatele economice şi 
performenţele financiare. Reactiv, pentru că acest demers îi permite nu numai să evite falsele 
probleme, zvonurile, ci să facă faţă acestora în situaţii de criză. 

Aşa cum am arătat în paginile precedente, deşi comunicarea priveşte întreg 
personalul unei companii, aceasta trebuie să fie responsabilitatea funcţională a unui 
departament specializat, acela de Relaţii Publice, sau să fie încorporată în cel de Marketing. 

Meseria de responsabil în probleme de comunicare cere în primul rând imaginaţie 
(pentru conceperea unor strategii globale de comunicare), rigoare (pentru a putea urma 
această strategie), competențe tehnice (pentru a putea supraveghea anumite operaţiuni). 
Specialistul pe probleme de comunicare trebuie să fie un om de dialog, care să vorbească şi 
să asculte mult, să posede un spirit de sinteză, să ştie să preconizeze o acțiune, să stabilească 
un pla de comunicare. 

A comunica cu exteriorul firmei este un lucru bun. A face cunoscut un mesaj în 


interiorul firmei sau grupului este altceva, însă la fel de important. 
Comunicarea internă înglobează ansamblul actelor de comunicare care se produc în interiorul unei firme. 
Modalitatile variază de la o firmă la alta, fiecare având obiceiurile sale (de la politica uşilor deschise la 
birouri închise; de la dialogurile informale la reuniunile periodice etc.) şi instrumentele sale (ziarul, radoiul, 
reţeaua telefonică de informaţii, cutia cu idei etc.). 


Comunicarea internă îndeplineşte multiple funcţii: de a expune (rezultate, un bilanţ de 
activitate), de a transmite (informaţii, o ştire, o meserie), de a explica (o nouă orientare, un 
proiect al companiei). De exemplu, un colaborator este promovat sau părăseşte firma, 
compania îşi publică rezultatele economico-financiare, lansează un produs, respinge un 
proiect etc. 

Comunicarea se înscrie, de asemenea, într-o perspectivă socială, răspunzând 
aşteptărilor legitime de informare ale salariaţilor. Nu poți să le ceri oamenilor să participe la 
un proiect colectiv sau o lucrare în necunoştință de cauză. O bună comunicare are un efect 
pozitiv asupra climatului intern, asupra opiniei pe care salariaţii o au despre firmă şi deci 
asupra imaginii globale a întreprinderii. Aceasta depinde de imaginea pe care o difuzează 
oamenii care trăiesc în interiorul firmei: un personal motivat în interior face ca o 


întreprindere să fie apreciată în exterior. 
Când totul merge bine, comunicarea însoţeşte performanţele companiei. Când apar probleme, ea devine un 
sistem de apărare. Criza demonstrează vulnerabilitatea întreprinderii. în această perioadă, atunci când 
cererea de informtii este presantă, strategia de evitare nu numai că nu este cea potrivită, dar ea poate să 
agraveze anumite situaţii. Liniştea pare suspectă, secretele sunt mai devreme sau mai târziu dezvăluite. 
Compania nu mai stăpâneşte informaţiile şi-şi deschide involuntar porţile la toate zvonurile. Presa se 
transformă într-un reputat adversar, iar în rândul publicului se formează o opinie negativă. 


A accepta societatea comunicării aşa cum este ea ne obligă să luăm în considerare 
excesele şi pericolele sale şi să privim cu ochiul critic disfuncționalitățile mecanismelor sale. 

Toate acestea fac o întreprindere să riște atunci când comunică. Trebuie să luăm în 
calcul şi alte consecinţe ale societăţii de comunicare: deformările la scară mare, banalizarea 
ideologiilor, crearea de inegalităţi suplimentare şi de noi raporturi de forţe. 

2.2 Modele ale procesului de comunicare 


J. S. Van Cuilenburg, O. Scholter, G. W. Noomen definesc comunicarea ca fiind un 
proces prin care un emițător transmite informații receptorului prin intermediul unui canal, cu 
scopul de a produce asupra receptorului anumite efecte. Altfel spus, fiecare proces de 
comunicare are o structură reprezentată de un anume tip de relație dezvoltată de trinomul 
EMIL TOR - MESAJ - RECEPTOR. 

Cea mai simplă schemă a structurii procesului de comunicare a fost propusă încă din 
1934 de către Karl Buhler şi are următoarea formă: 


2 6 
EMIȚATOR RECEPTOR 


Feed-back 


Fig.2 Schema procesului de comunicare după Karl Buhler 


Ulterior, R. Jakobson, urmărind schema lui Buhler, a dezvoltat structura procesului 
de comunicare, adăugând încă trei componente: cod, canal, referent (Fig.3). Relaţia de 
comunicare se realizează astfel: emițătorul transmite un mesaj într-un anumit cod. 
Receptorul sunt entităţi orientate către un scop. Emiţătorul are scopul de a oferi, receptorul - 
de a primi mesajul. între mesaj şi cod există o anumită discrepanță. Astfel, în timp ce mesajul 
se caracterizează prin coerenţă, cursivitate, claritate, fiind determinat de loc, de timp, de 
starea psihică a emiţătorului, iar codul e fix, invariabil, abstract, redus la un număr destul de 
mic de semne. 


REFERENT 2 
RECEPTOR 
ーーーーーーー CANAL 
Fig.3 Schema procesului de comunicare după Roman Jakobsen 


Mai târziu, în 1949, doi cercetători americani, Shannon şi Weaver, au pus la punct o 
schemă a procesului de comunicare având următoarea desfăşurare: (Fig. 4) 

InformaNie InformaNe 


EMIȚĂTOR ーー CANAL —— RECEPTOR — o EFECTE 


Fig.4 Schema procesului de comunicaţie după Shannon şi Weaver 


Conform acestei scheme, comunicarea este un proces prin care un emiţător transmite 
informaţii receptorului cu scopul de a produce asupra acestuia anumite efecte. 

În timp, cercetările au fost îmbunătăţite şi s-a ajuns la o altă schemă de comunicare 
care răspunde foarte bine la ceea ce se întâmpla în realitate: (Fig.5) 


X Y メグ 
EMIȚĂTOR E CODARE CANAL DECODARE || RECEPTOR || EFECT 


ZGOMOT 


DE FOND 


Fig.5 Model fundamental de comunicare, după J. S. Van Cuilenburg, O. Scholten şi G. W. 
Noomen 


Conform acestei scheme, un emiţător transmite o informaţie către un receptor. Pentru 
a fi înţeles, emițătorul trebuie să se exprime, să codifice mesajul. Odată codat, mesajul devine 
semnal - y - care poate străbate canalul spre receptor. Drumul prin canalul de comunicare 
poate induce informaţiei inițiale - x - o deformare accidentală - z - care poate fi un zgomot de 
fond. O comunicare perfectă există dacă x”. 

Indiferent de modelele de comunicare, se poate afirma că a comunica reprezintă 
transferul de informaţii în ambele sensuri. A informa reprezintă un proces de transmitere a 
informaţiilor într-un singur sens. De aceea trebuie făcută o distincție clară între comunicare 
şi informare. 


Mesajele transmise pot fi verbale, non-verbale sau paraverbale. Canalul de 
comunicare poate fi reprezentat de diferite suporturi tehnice, cum ar fi: telefonul, 
calculatorul, faxul, telexul, mijloacele audio-video. 

Aceste canale pot fi formale, în sensul că sunt prestabilite pentru a sprijini 
îndeplinirea anumitor obiective (de pildă sistemul canalelor de raportare dintr-o firmă) sau 
neformale, stabilite pe alte baze decât regulamentul impus, cum ar fi preferinţele, interesul 


personal (de exemplu canalele prin care se difuzează zvonurile). 
Teoriile moderne privind comunicarea pornesc de la structura principalelor etape ce caracterizează acest 
proces: 


1. CONTACTUL Acesta reprezintă prima etapă evidentă, în sensul că publicul ţintă 
trebuie să facă cunoştinţă cu mesjul transmis de firmă. 


2. ATENŢIA Fiecare destinatar al mesajului filtrează informaţiile pe care le 
primeşte şi nu le reține decât pe acelea care sunt susceptibile de a-l interesa. 

3. PERCEPEREA Dacă mesajul a fost primit, el este decodat de către destinatar. Acesta 
îi va da un anumit sens şi importanţă în funcţie de propria-i judecată şi personalitate. 

4. CUNOASTEREA Informația decodată va fi eventual memorată, cu o precizie variabilă, 
în funcţie de gradul de implicare al destinatarului mesajului, post receptare. 

5. ATITUDINEA Informaţia va fi confruntată cu sistemul de valori şi opinii al 
destinatarului şi se va traduce printr-o atitudine favorabilă faţă de marca, produsele, 
serviciile sau ideile propuse. 


6. CONVINGEREA Dacă mesajul îl va convinge pe destinatar, acesta se va traduce printr- 
o atitudine favorabilă față de elementele mai sus menţionate şi prin intenţia de a achiziționa 
sau accepta produsele, serviciile, marca sau ideile propuse. 

7. ACŢIUNEA Această etapă finală, reprezintă concretizarea intenţiei de cumpărare a 
produselor în cauză. 


Aşa cum am arătat, în drumul pe care îl parcurge un mesaj de la emiţător la receptor 
pot apărea anumite perturbații, cunoscute şi sub denumirea de zgomote. 


Dintre aceste perturbații externe care pot afecta eficienţa şi eficacitatea procesului de 
comunicare cele mai frecvente sunt: 

Mediul fizic nepropice în care are loc comunicarea (de exemplu o încăpere prost 
iluminată şi antifonată); 
Distanța prea mare sau prea mică între persoanele care comunică; 
Stimulii vizuali care distrag atenţia (de exemplu ţinuta neadecvată a interlocutorului, 
prea multă mişcare în spaţiul în care are loc comunicarea etc.) 
Timpul şi circumstanțele nepotrivite pentru schimbul de mesaje (de exemplu în afara 
orelor de program, înaintea unui eveniment important); 
Mijloace tehnice cu funcționare defectuoasă (de exemplu telefon cu paraziți, imprimantă 
neperformantă); 
Structura organizaţională prea rigidă, de tipul unui formalism exagerat, care duce la un 
circuit informaţional birocratic. 

De regulă, aceste perturbații externe sunt uşor de identificat, iar odată descoperite se 
poate acţiona direct în vederea reducerii la maxim a acestora. 

Procesul de comunicare în cadrul unei firme nu trebuie lăsat la voia întâmplării. Din 
ce în ce mai multe companii folosesc comunicarea ca un instrument pentru a se face 
cunoscute, de a-şi prezenta produsele şi avantajele oferite, de a-şi întări poziţia pe piaţă. 

Orice întreprindere este angrenată într-un sistem complex de comunicări - cu clienţii, 
cu distribuitorii, cu furnizorii, cu autoritățile de stat, cu banca, cu acţionarii. De aceea este 
bine să se contruiască un plan de relaţii publice care se numeşte strategia de comunicare a 
firmei. în acest fel se poate proceda la evaluarea acțiunilor companiei şi la o analiză 
profundă a consecinţelor acestora pe termen lung şi pe termen scurt, având practic controlul 
asupra procesului de comunicare. 


Yv Y VY VV Y 


2.3 Comunicare verbală şi non-verbală 


Cercetări făcute de specialiştii în ştiinţa comunicării relevă faptul că, în comunicarea 
directă く face - to - face>, 60-80% se realizează prin mijloace non-verbale şi numai 20-40% 
prin cele verbale şi vocale. 

Deprinderile elementare de comunicare eficentă pot fi însuşite într-un timp relativ 
Scurt, cu rezultate spectaculoase pentru fiecare dintre noi, dar pentru însuşirea lor este 
nevoie de tenacitate şi de un exerciţiu sistematic. Aceste deprinderi, verbale şi non-verbale, 
devin foarte interesante în activităţile comerciale, în negocieri şi în diverse convorbiri de 
afaceri. 

Oamenii, pentru a-şi exprima ideile, opiniile, acordul, dezacordul, sunt nevoiţi să 
manipuleze în mod corect cuvintele. Acestea sunt numere arbitrare, dar funcţionalitate lor 


creşte odată cu numărul celor care le folosesc. 
C. K. Ogden şi I. A. Richards, autori ai cărţii <The meaning of the meaning>, au fost primii care au dezbătut 
pentru prima oară conceptul de semnificaţie a cuvintelor, elaborând aşa-numitul triunghi fundamental: 


(Fig. 6) 


B: Concept / Reprezentare 


A? CUVORL: a pi ata casta alea ari iaca etate ea C: Obiect / Referent 


Fig. 6 Triunghiul semantic al lui C. K. Ogden şi I. A. Richards 


În concepția autorilor, între cuvânt şi obiectul la care acesta se referă nu există o 
relaţie directă. Cuvintele sunt asociate unor concepte sau înţelesuri, acestea din urmă 
referindu-se la obiecte reale. Relaţia dintre referent şi cuvânt nu este de ordin cauzal, ci 
reprezintă rezultatul unei asocieri pe care le face vorbitorul şi ascultătorul. Pe baza acestui 
model, procesul de comunicare ar putea fi descris astfel: 


- pentru ascultător, faptele se petrec în următoarea succesiune: auzind cuvântul 
autoturism, de exemplu, el de va gândi la un autoturism şi va înţelege ce spune 
vorbitorul; 

- pentru vorbitor, faptele se petrec în succesiune inversă: dintr-un motiv sau altul el se 
gândeşte la un autoturism, ceea ce îl va obliga să pronunţe cuvântul; 
în procesul comunicării verbale pot fi identificaţi anumiţi stimuli care impun acestui 

act specific uman un caracter individual, care fac comunicarea să fie individualizată, 
specifică fiecărui vorbitor. Aceştia sunt: 


- Stimuli de natură internă: 


Y Experiențele personale, mentale, fizice, psihologice şi semantice, istoria fiecăruia; 
v Atitudini personale datorate educaţiei şi instruirii fiecăruia, nivelul poziţiei sociale, 
profesiei; 
Percepția şi concepția noastră despre lume, despre noi înşine, despre interlocutori; 
Propriile deprinderi de comunicator şi nivelul de comunicare al interlocutorului. 

- Stimuli de natură externă: 


SS 


Y Tendinţa de abstractizare - operaţie a gândirii prin care se urmăreşte desprinderea şi 
reținerea doar a unei însuşiri şi a unor relaţii proprii unui fapt; 

Y Tendinţa deductivă - tendinţa de a aşeza faptele sau enunțurile într-un raționament care 
impune concluzii ce rezultă din propuneri şi elemente evidente; 

Y Tendinţa evaluării - tendinţa de a face aprecieri prin raportarea la propriul sistem de 
valori, la alte sisteme, la alte persoane. 

În opinia autorului Albert Mehrabian, în comunicarea interumană 7% sunt mesaje 
verbale exprimate în cuvinte, 38% sunt mesaje verbale exprimate prin ton, iar 55% sunt 
mesaje non-verbale. Profesorul Roy Birdwhistell confirmă afirmaţiile lui Mehrabian şi, în 
plus, afirmă că o persoană obişnuită, în cursul unei zile, vorbeşte efectiv 10-11 minute, o 
propoziţie normală durează aproximativ două secunde, într-o conversaţie punctuală partea 
verbală reprezintă sub 35% iar cea non-verbală peste 65%. 

Comunicarea non-verbală înseamnă a transmite un mesaj altfel decât prin cuvinte. 
Felul în care stăm, mergem, dăm din umeri, hainele pe care le purtăm, toate comunică ceva 
despre persoana noastră. 


Mimica. Fiecare parte a feţei noastre comunică. Astfel: 


- fruntea încruntată semnifică preocupare, mânie, frustrare; 

- sprâncenele încruntate semnifică preocupare, mânie, f rustrare; 

- nas încrețit semnifică neplăcere; 

- nări lărgite înseamnă mânie; 

- buze strânse înseamnă nesiguranţă, ezitare, ascunderea unor informaţii. 


Zâmbetul. Este un gest foarte complex, capabil să exprime o gamă largă de stări, de 
la plăcere, bucurie, acord, satisfacţie, la promisiune, cinism. Interpretarea sensului 
zâmbetului variază însă de la cultură la cultură, fiind strâns corelată cu presupunerile 
specifice care se fac în legătură cu relaţiile interumane în cadrul acelei culturi. 


Mişcarea ochilor. în contrast cu alte semnale ale corpului, aceasta are un efect mai 
puternic. Modul de a privi este în relaţie cu interesul acordat. Dacă suntem interesaţi de 
cineva sau de ceea ce spune, îl vom privi cu atenţie, dacă persoana sau ceea ce spune nu ne 
interesează ne vom îndrepta privirea în altă parte. 


Când purtăm o discuţie de afaceri ne putem imagina un triunghi (ochii şi fruntea 
celeilalte persoane). Prin menţinerea privirii noastre numai asupra acestei zone creăm o 
atmosferă serioase şi partenerul îşi dă seama instinctiv că afacerea ne interesează. Vom 
putea menţine controlul asupra desfăşurării discuţiei, cu condiţia ca privirea noastră să nu 
coboare sub nivelul ochilor celeilalte persoane. Când privirea noastră este îndreptată sub 
nivelul ochilor celeilalte persoane se formează o atmosferă de anturaj. Cecetările efectuate la 
reuniuni amicale au arătat că ochiul interlocutorului priveşte tot o zonă triunghiulară pe fața 
celleilalte persoane, dar de data aceasta zona dintre ochi şi buze. 


Privirea laterală. Este folosită atât pentru exprimarea interesului, cât şi a ostilității. 
Când se asociază cu sprâncenele uşor ridicate sau cu un zâmbet, ea comunică interesul 
pentru cealaltă persoană. în schimb, dacă este însoţită de încruntarea sprâncenelor, de 
ridicarea frunţii sau de lăsarea în jos a buzelor, ea vesteşte suspiciune, ostilitate sau atitudine 
critică. 


Gesturile făcute cu palma. Utilizarea corectă a palmei îl poate investi pe individ cu un 
anumit grad de autoritate şi cu capacitatea de a-i dirija pe alţii prin gesturi. Palma întoarsă 
în Sus semnifică o atitudine de supunere, în timp ce atunci când este întoarsă în jos indică o 
poziție de dominare. Cel căruia îi adresăm o rugăminte utilizând acest gest are sentimentul 
că a primit un ordin. Dacă persoana solicitată este de acelaşi rang cu cea care a făcut gestul, 
aceasta poate refuza cererea. Dacă este vorba de un subaltern, acest gest este corespunzător. 
Palma închisă cu degetul arătător întins sugerează o poziţie agresivă a celui care utilizează 
acest gest. Este considerat ca unul din cele mai iritante gesturi utilizate în timpul 
conversatiei. 


Gestul strângerii de mână. Când doi indivizi se întâlnesc pentru prima oară se 
obişnuieşte ca ei să se salute cu obişnuita strângere de mână. în funcţie de modul de realizare 
a acestui gest, se pot comunica trei atitudini de bază: dominare, supunere, egalitate. 


Dominarea se face simțită prin întinderea mâinii cu palma în jos. Studiul întreprins 
asupra a 54 oameni de afaceri cu funcţii de conducere şi cu succese în activitatea lor, a 

dezvăluit că 42 dintre ei nu numai că au avut inițiativa strângerii de mână, dar au şi utilizat-o 
în varianta dominatoare. 


Supunerea se face resimţită prin întinderea mâinii cu palma în sus. Este eficace atunci 
când se doreşte încredințarea conducerii celelilalte persoane. 


Când doi indivizi, ambii cu intenţii de dominare îşi strâng mâinile are loc a luptă 
tacită între ei. Fiecare încearcă să întoarcă palma celuilalt într-o poziție de supunere. 
Rezultatul este o strângere de mână asemănătoare unei menghine, când cele două palme 
rămân în poziţie verticală şi fiecare din cei doi încearcă un sentiment de respect şi consens. 


Mâinile în poziţie de coif. Acest gest este utilizat frecvent în relaţiile superior- 
subordonat, indicând de cele mai multe ori o atitudine de siguranță şi superioritate. Gestul 
are două versiuni: coiful îndreptat în sus, poziție obişnuită când cel în cauză îşi expune pe 
larg părerile şi ideile sale şi coiful îndreptat în jos, utilizat în general de cel care mai degrabă 
ascultă decât vorbeşte. 


Cu toate că gestul coifului este un semnal pozitiv, el poate fi utilizat atât în 
circumstanțe pozitive, cât şi negative, de aceea poate fi interpretat greşit. 


De exemplu, în cazul în care un agent comercial prezintă unui cumpărător potenţial 
un produs, el poate recepta din partea acestuia mai multe semnale pozitive. Dacă la sfârşitul 
prezentării după ce îndoielile clientului au fost risipite acesta adoptă una din poziţiile de coif, 
aceasta înseamnă că negocierile pot fi considerate încheiate şi comanda va fi făcută urmând 
să se stabilească condiţiile de plată. Dacă gestul coifului urmează unui şir de gesturi negative 
(picioare încrucişate, privire aţintită în altă direcţie etc.), înseamnă că el s-a decis să nu 
cumpere produsul şi vrea să scape repede de vânzător. 


Gesturi care ne trădează că mintim. Atunci când vedem, rostim sau auzim lucruri 
neadevărate, adesea încercăm să ne acoperim cu mâinile gura, ochii sau urechile. Inducerea 
în eroare poate însemna strecurarea îndoielii, a incertitudinii, a minciunii sau a exagerării. 
Dacă cineva îşi duce mâna la faţă, aceasta nu înseamnă întotdeauna că minte. în orice caz, 
faptul ne sugerează că respectivul încearcă eventual să ne inducă în eroare şi observarea 
altor grupuri de gesturi ne poate confirma bănuiala. 


Gesturi care trădează plictiseala. Când cel care ascultă începe să-şi folosească mâna 
ca suport pentru cap înseamnă că a apărut starea de plictiseală. Putem afirma că este vorba 
de plictiseală maximă şi lipsă totală de interes atunci când capul este sprijinit în întregime în 
palmă. 


Bătaia în masă cu degetul şi tropăitul sunt interpretate frecvent de oratorii 
profesionisti ca semnale negative ale plictiselii. în realitate ele sunt semne ale nerăbdarii. La 
astfel de semnale, vorbitorul trebuie să recurgă la o schimbare strategică a discursului său. 


Gestul plictiselii nu trebuie confundat cu un gest asemănător - mâna închisă aşezată 
pe obraz, cu degetul arătător aţintit în sus - care exprimă o apreciere pozitivă şi interes din 
partea celui care ascultă. 


Gestul încrucişării braţelor. Acest gest exprimă aproape întotdeauna の atitudine 
defensivă sau negativă. Este imaginea obişnuită a omului care ajungând în mijlocul unor 
necunoscuţi (la mitinguri, conferinţe etc.) se simte neastingherit sau nesigur. 


Dacă la o întâlnire în doi partenerul nostru îşi încrucişează mâinile, este corectă 
afirmaţia că am spus ceva cu care respectivul nu este de acord, chiar dacă verbal el aprobă. 
Atâta timp cât se păstrează gestul cu braţele încrucişate, se menţine şi atitudinea negativă. 


Gestul complet de încrucișare a braţelor, însoțit de palmele strânse în pumn indică o 
atitudine ostilă şi defensivă. Faţă de asemenea situaţii este nevoie de o atitudine de supunere, 
cu palmele deschise întoarse în sus, pentru a afla cauza acestor gesturi ostile. 

Gestul clătinării din cap. Exprimă de cele mai multe ori încuviințarea, este un gest 
pozitiv care în cele mai multe culturi semnifică DA. De precizat că, deşi în cele mai multe 
culturi mişcarea capului de la dreapta la stânga semnifică NU, în Sri Lanka şI Bulgaria 
semnifică DA. 


Poziţia corpului. Comunică în primul rând statutul social pe care indivizii cred că îl 
au sau vor să-l aibă relativ la alții. Urmărirea posturii corpului furnizează informaţii şi 
despre atitudine, emoţii, căldură sufletească. 


O persoană care domină, tinde să țină capul înclinat în sus, iar cea supusă în jos. în 
general, aplecarea corpului în față semnifică interesul față de interlocutor, dar uneori şi 
nelinişte, preocupare. Poziţia relaxată, înclinat pe scaun pe spate, poate indica detaşare, 
plictiseală sau autoîncredere excesivă şi apare la cei care consideră că au statut superior 
interlocutorului. 


Limbajul spaţiului. Antropologul american Edward Hall a pus prin lucrările sale 
bazele teoriei limbajului spațiului şi a unei ştiinţe numite PROXEMICA. 


Cercetări comportamentale au pus în evidenţă faptul că fiecare persoană dispune de 
un teritoriu al său, pe care îl percepe ca fiind o prelungire a propriului corp. Chiar mai mult, 
dr. Hall a descoperit un anumit spațiu aerian în jurul corpului unei persoane. 


Omul dispune, ca şi animalele, de propria sa suprafață de supraviețuit, a cărei rază 
depinde de factorii culturali în care îşi desfăşoară viaţa şi în care propriul comportament se 
manifestă într-un mod particular. Această rază, denumită distanță de comunicare, se menţine 
în funcțiune în relaţiile cu alții şi este în funcţie de statutul social al persoanei în cauză. 


Distanţa de comunicare este împărțită în cinci distanțe zonale cu granițe variabile, în 
funcție de factorii de mediu cultural: (Fig 7). 


——— 
Zona 
intimă Zona 
personal 
ă Zona 
socială Zona 
publică 


Fig. 7 Distanțe zonale:Distanța intimă - între 15-46 cm, în care intră de obicei doar 
persoanele din familie; Distanța personală - între 46-122 cm, este distanța uzuală în 
întâlnirile oficiale; Distanța socială - între 122-360 cm, este distanța între persoanele 
necunoscute cu care intrăm în contact din diverse interese; Distanţa publică - peste 360 cm, 
este distanța de contact dintre o persoană şi un grup. 


Apropierea exagerată în raport cu interlocutorul poate comunica amenințare sau 
relaţii de natură strict personală, în timp ce depărtarea excesivă poate comunica aroganță, 

importanță, Statut social superior. Cu cât o persoană este mai importantă, cu atât va tinde să 
aleagă o masă de birou mai mare, care impune o distanță mai mare faţă de interlocutor. 


Semnificaţia poziţiei ocupate la masa tratativelor. Aşezarea strategică este un mod 
eficient de a cîştiga cooperarea altor oameni. 


In cazul unei mese dreptunghiulare standard, putem avea următoarea aşezare a unei 
persoane B în raport cu o altă persoană A: 


(Fig. 8) 


B, - poziție de colț 
Bi B2- poziţie de cooperare 
B3-poziţie competitv defensivă 


B4 -poziție independentă 
B3 B3 


Fig. 8.Principalele poziții de aşezare în jurul unei mese standard dreptunghiulare 


Poziţia de colţ. Este folosită, în general, de oamenii angajaţi în conversații prietenești 
spontane. Este poziţia cea mai favorabilă pentru oamenii de afaceri care-şi prezintă 
mărfurile unui client (A-client). 


Poziţia de cooperare. Este folosită, în general, de oamenii cu aceeaşi orientare. Este 
esenţial ca B2 să nu-i creeze lui A impresia de invadare a spaţiului personal al acestuia. Este 
o poziţie strategică favorabilă în cazul în care B> aduce o a treia persoană la negocieri (de 
exemplu un expert tehnic, care se va plasa vizavi de clientul A). 


Poziţia competitiv - defensivă. Se utilizează atunci când partenerii sunt în competiție 
sau când unul este admonestat de celălalt. Dacă poziţia este utilizată în biroul lui A, aceasta 
poate semnifica existenţa unei relaţii de tipul superior-subaltern. 


Dacă B; caută să-l convingă pe A, poziția competitiv defensivă reduce şansele unei 
negocieri reuşite, în afară de cazul în care B3 ocupă loc vizavi de A, în mod deliberat, aceasta 
făcând parte dintr-o strategie prestabilită. 


Poziţia independentă este aleasă de acei oameni care nu doresc să stabilească 
raporturi cu alții. Ea exprimă indiferenţă sau ostilitate. 


Putem deci afirma că alături de comunicarea verbală, cea non-verbală reprezintă un 
aspect foarte complex al comunicării. Acest nou mileniu va impune, în mod cert la nivel 
global, comunicarea non-verbală ca unul din elementele fundamentale ale instrucției oficiale, 
deoarece importanţa şi impactul ei în comunicarea umană nu mai trebuie demonstrate. 


2.4 Principalele canale si tehnici de comunicare 

După cum am arătat în paginile anterioare, canalele de comunicare desemnează calea 
ipotetică pe care o parcurge un mesaj de la emitent la receptor. Mediul oral sau scris al 
comunicării cuprinde diferite feluri de canale de comunicare cum sunt: discuţia faţă în faţă, 
convorbirea telefonică, vorbirea în faţa unui auditoriu, jocul, poşta electronică, televiziunea, 
radioul, revistele, corespondenţa prin scrisori sau circulare. 


Canalele de comunicare se împart în două mari categorii: 


A. Canale necontrolabile de întreprindere (autonome): articole de presă ale 
jurnaliştilor, publicaţiile asociaţiilor de consumatori, zvonurile etc. 

Întreprinderea nu are nici un fel de control asupra informțiilor vehiculate prin acest tip 
de canale. Acest tip de comunicare este gratuită, ceea ce constituie un avantaj dacă informaţia 
vehiculată este favorabilă companiei. în schimb, dacă dintr-un motiv sau altul, informația 
vehiculată creează o imagine nefavorabilă produselor şi firmei, jurnaliştii, reprezentanții 
asociaţiilor de consumatori, angajaţii care au difuzat zvonurile se transformă în adevăraţi 
duşmani ai firmei. 


Datorită caracterului lor vag şi necontrolabil, zvonurile constituie unul dintre cele mei 
ciudate aspecte ale fenomenelor legate de comunicare. De cele mai multe ori nu se poate 
cunoaşte sursa lor exactă şi nu se poate anticipa unde vor ajunge. Specialiştii care au studiat 
acest fenomen au constatat că un zvon bazat pe premise false nu are un impact mai slab decât 
unul bazat pe fapte reale. 


Pentru a evita efectele negative ale popularizării unor zvonuri, companiile trebuie să 
cunoască şi să evite situațiile care favorizează apariţia lor. 


Se pot menţiona, în acest sens: 

- hpsa unor informaţii autentice sau oficiale; 

- existenţa unor informaţii autentice, dar incomplete; 

- deciziile prelungite în chestiuni de importanţă majoră; 

- existența unor antagonisme personale şi a unor conflicte organizaționale. 


Cea mai bună metodă de combatere a zvonurilor constă în difuzarea unor informaţii 
corecte, complete şi prompte, păstrând canalele de comunicare dechise în ambele sensuri. 


Dacă totuşi, în pofida eforturilor companiei de combatere a apariției zvonurilor, 
acestea au fost lansate şi au tendinţa de a se propaga rapid, managerii pot proceda la lansarea 
unor contrazvonuri cu ajutorul colegilor şi al persoanelor de încredere sau pot apela ca câţiva 
lideri de opinie pentru a clarifica situația create. 


B. Canale controlabile de către întreprindere sunt acelea prin care compania îşi face 
publicitate (televiziune, radio, reviste, ziare, conferințe), îşi promovează vânzările, îşi 
realizează activitatea de relaţii publice etc. 

Canalele de comunicare prin care compania îşi va difuza mesajele vor fi selectate 
ținându-se cont de anumite criterii: bugetul disponibil, publicul ţintă, caracteristicile 
produselor oferite, obiectivele urmărite de firmă, audiența de care se bucură aceasta etc. 


Scopul oricărei companii, într-o economie concurenţială, este acela de depăşire a 
pragului de rentabilitate şi obţinere de profituri substanțiale. Companiile care nu vor reuşi să- 
şi atingă acest obiectiv vor fi eliminate, mai devreme sau mai târziu, de pe piaţă. 


Pentru a obţine un profit cât mai mare, este nevoie ca fima să vândă cât mai mult, în 
condiţiile optimizării raportului pret-calitate. De aceea, în prezenta lucrare se vor analiza 

doar acele tehnici de comunicare folosite în scopul vânzării: publicitatea, promovarea 
vânzărilor, relaţiile publice, sponsorizarea, mecenatul. 


Publicitatea constă în ansamblul de mijloace folosite pentru a face cunoscută o 
companie, precum şi pentru a populariza un produs. 


Publicitatea comercială nu trebuie confundată nici cu reclama comercială, nici cu 
propaganda comercială, ambele fiind mijloace publicitare, subdiviziuni ale publicităţii. 


Reclama comercială este mijlocul de publicitate cu frecvența cea mai mare. Poate 
îmbrăca forma scrisă (reviste, broşuri, pliante, cataloage, afişe, ziare etc.) şi forma audio 
vizuală (în cazul în care reclama se difuzeză prin radio, televiziune). 


Expoziţia este un mijloc de publicitate cu un mare grad de eficacitate dacă se are în 
vedere că în cadrul acesteia sunt prezentate diferite tipuri de produse, din care multe dintre ele 
pot fi puse în funcțiune şi probate. Din punct de vedere organizatoric, exponatele pot fi 
prezentate la târgurile şi expozițiile internaţionale specializate . 


In cadrul oricărei participări, exponatele trebuie să îndeplinească câteva condiţii 
esenţiale pentru a putea produce efectul maxim scontat: 


$ să reprezinte noutăți sau inovaţii, întrucât prezentarea unor exponate neîmbunătățite 
din punct de vedere tehnic şi calitativ va produce un efect antipublicitar pentru 
companie; 
$ să fie reprezentative, în sensul expunerii unor prototipuri care să reflecte calităţile 
reale ale produselor ce vor fi prezentate pe piaţă şi nu expunerea unor produse 
superioare; 
$ să fie omologate şi verificate înaintea lansării pe piaţă; 
$ să răspundă ireprosabil la testări şi demonstraţii tehnice; 
e să fie însoţite de prospecte tehnice redactare în limbi de circulație universală. 
Demonstraţiile_ tehnice sunt mijlocul cel mai concret de publicitate. Acestea se pot 
efectua la locul de producție în faţa specialiştilor, în cadrul expozițiilor, în cadrul unor centre 
externe specializate. 


Propaganda comercială constă în difuzarea pe scară largă în cercurile de afaceri a 
potențialului economico-financiar al unei firme, a diferitelor avantaje pe care le oferă 
clientelei privind plata, reducerile de preţ, garanţiile, serviciile post-vânzare etc. Ea are un 
conţinut mai larg decât reclama comercială, care este strict axată pe popularizarea 
însuşirilor produsului. 


Cea mai frecventă propagandă comercială se realizează prin reprezentanțe 
comerciale sau misiuni comerciale. 


In materie de publicitate, există în prezent tendinţa de a se recurge pe scară largă la 
utilizarea serviciilor agenţiilor de publicitate, acestea neînsemnând o neimplicare a 
companiei în activitatea de publicitate. 


Rolul operativ în inițierea şi coordonarea publicităţii companiei îi revine directorului 
comercial sau celui de marketing, dar răspunderea şi decizia finală trebuie să-i revină 
directorului general. 


Dacă e vorba de o companie mică, funcția publicitară este îndeplinită de persoana 
sau nucleul care deține funcţia comercială. în cazul companiilor medii şi mari funcţionează 
serviciul de publicitate. 


Orice campanie publicitară se elaborează pe baza unui plan, ale cărui principale 
elemente sunt: 


2 


*% Obiectivele publicitare; 

て 2 
+ 


Strategia de concepție; 
Strategia mijloacelor de comunicare a mesajelor; 
Pregătirea echipei, 
Examinarea critică; 
Bugetul; 
Sinteza. 
Orice acțiune publicitară trebuie să fie controlată spre a se constata modul în care a 
fost întreprinsă şi care sunt efectele obținute. 


し 2 

を 
+ 


2 
+ 


て 2 

1. Controlul statistic urmăreşte controlul recepționării şi memorizării, având ca scop 
măsura în care mesajul publicitar a ajuns la destinaţie. Tehnicile utilizate în acest scop sunt: 


Tehnica Gallup-Robinson, care constă în intervievarea unui număr de indivizi la un 
număr scurt de zile de la transmiterea mesajului. Persoanele intervievate sunt invitate să 
menţioneze prin referinţă la o listă de nume de mărci care la este furnizată dacă îşi amintesc 
să fi recunoscut în diverse publicaţii un anunţ referitor la marca sau mărcile în cauză. 


Tehnica Storsh constă în prezentarea unei publicaţii, pagină cu pagină, celui 
intervievat, cerându-i acestuia să indice pasajele pe care le-a remarcat când a citit 
publicaţia. 


Ancheta de penetratie prin sondaj se determină, cu ajutorul unui chestionar, proporția 
de indivizi care au citit mesajul şi proporția de elemente memorizate. 


2. Controlul psihologic are ca scop stabilirea gradului de sensibilizare a publicului 
de îndată ce materialitatea recepției a fost testată. Pot apărea două situaţii : 


a. Mesajul poate să alunece, adică ideea a fost primită, absorbită şi uitată rapid; 

b. Mesajul acroşează, provocând faţă de produs o reacție pozitivă sau negativă. 

Controlul înţelegerii are ca scop constatarea identităţii între mesajul primit şi cel 
rememoral. 


Controlul acceptabilității psihologice, prin care se verifică credibilitatea, puterea de 
convingere, admisibilitatea sau, pe scurt, efectul de propagare al mesajului. 


3. Controlul permeabilităţii argumentaţiei se efectuează cu scopul de a constata dacă 
subiectul îşi face despre produs sau despre marcă opinia dorită de firmă. 


4. Controlul de eficacitate comercială urmăreşte randamentul publicității. 


Public relations constituie o tehnică modernă de comunicare distinctă de publicitatea 
propriu-zisă prin structura selectivă a publicului contactat, prin canalele de comunicare pe 
care le utilizează. 


Aspectele legate de relaţile publice imbracă diferite forme, prezentate de altfel, în 
primul capitol al lucrării. 


2.5 Bariere în calea comunicării internaționale 


În cazul comunicării în context multicultural intervin o serie de bariere ce pot afecta 
acest proces, dintre care mai relevante sunt: barierele culturale, de limbă, de percepţie şi cele 
legate de comunicarea non-verbală. 

Cultura comportă cele mai multe probleme în ceea ce priveşte comunicarea 
internaţională. Ea include valori, idei, atitudini şi simboluri, simtim, obiceiuri şi limbă. 
Componentele culturii crează valori culturale, care pot fi universale şi specifice. 

Valorile culturale universale presupun un mod de comportament identic în toate 
culturile. Aceste elemente permit standardizarea anumitor aspecte ale strategiei de 
comunicare. 

Odata cu sporirea călătoriilor şi dezvoltarea comunicaţiilor, multe atitudini naționale 
devin internaţionale şi chiar universale. Această internationalizare a culturii a fost accelerată 
de societăţile multinaționale. 

Pentru ca o strategie de comunicare să aibă succes, este nevoie ca cei implicaţi în 
conceperea şi punerea ei în practică să cunoască cultura țării căreia îi este destinată. Aceasta 
implică ca directorul pe probleme de comunicare să aibă abilitatea de a înțelege şi aprecia 
nuanțele şi diferenţele culturale. 


Impactul culturii asupra comunicării 


Necunoaşterea valorilor culturale poate afecta procesul comunicării în context 
intercultural. De exernplu, în societatea nord-americană, nu se ţine cont de clasa sociala din 
care aparține individul în raporturile de muncă. Studenţii americani îşi produc banii 
suplirnentari de buzunar a diferite firme, neținându-se seama de patura social-economică 
din care aparține individul. în Orientul Mijlociu se pune accentul aproape obsesiv pe 
modalitatea de obținere a banilor şi tipul de muncă prestată. Un rnanager va cornunica 
diferit cu un student bogat din SUA faţă de unul din Arabia Saudită. 

Diferenţele culturale pot cauza interpretării greşite cu privire la atitudinile 
managerilor dintr-o altă ţară. De exemplu, managerii din SUA care fac afaceri în Austria, 
deseori interpretează greşit faptul că oamenii locali de afaceri se adresează în termeni 
formali. Ei pot interpreta că nu sunt plăcuţi dar, în realitate, acesta este modul în care 
oamenii de afaceri austrieci conduc afacerile. Stilul neformal de abordare a partenerului 
folosind prenumele nu se aplică şi în Austria. 

Mulţi americani întâmpină dificultăți în interpretarea valorilor naţionale în 
comportamentul din domeniul muncii. De exemplu, managerii americani nu înțeleg de ce 
muncitorii francezi şi germani consumă băuturi alcoolice în timpul prânzului sau de ce mulți 
muncitori europeni nu sunt prea încîntaţi de ideea de a lucra în ture de noapte. Acest tip de 
acțiuni nu sunt văzute pozitiv de către managerii americani, iar această percepţie se poate 
transforma într-o adevarată barieră în comunicarea efectivă. 

Fiecare cultură are un sistem propriu de valori şi atitudini, pornind de la care se pot 
institui adevărate obstacole în calea produselor şi firmelor străine. 

Cei care se ocupă de comunicare şi marketing trebuie să cunoască valorile şi 
atitudinile astfel încât să-şi poată adapta instrumentele de lucru. 

în funcţie de valorile care sunt cultivate în fiecare ţară, se creează atitudini ale 
poporului respectiv. Este vorba despre atitudinea faţă de nou, atitudinea față de elementele 
străine, atitudinea individualistă sau colectivistă, etc. 

Noţiunea de nou, în multe ţări are o conotaţie favorabilă. în ţările mai 
tradiționaliste în schimb, rezistența la nou poate fi mare. De aceea, firmele trebuie să se 
bazeze în producerea şi promovarea produselor destinate unor astfel de pieţe pe valorile 
tradiționale. Fiecare cultură are la bază anumite simboluri. Atunci când sunt lansate nişte 
produse, când li se face publicitate, managerii trebuie să cunoască aceste simboluri şi 
conotatia lor (pozitiva sau negativă). De exemplu, în Europa cercul este considerat a fi 
sirnbolul perfecțiunii şi poate fi folosit cu succes. în America Latină trebuie evitate total 
simbolurile religioase, întrucât folosirea lor este considerată o lipsă de respect. De 
asemenea, trebuie evitate simbolurile naţionale, cum ar fi culorile steagului. 

În ceea ce priveşte individualismul sau colectivismul, acestea variază de la o ţară la 
alta, în funcție de cultură. Practic, în Japonia se poate constata o orientare clară spre 
colectivism, întrucât la japonezi grupul este privit ca o investiție socială importantă. Spre 
deosebire de Japonia, în America de Nord şi Europa domină atitudinea individualistă. 

Obiceiurile trebuie avute în vedere de către specialiştii în comunicare şi marketing 
atunci când avem de-a face cu o comunicare în context intercultural. De exemplu, o foarte 
mare importanță o au obiceiurile de consum, întrucât determină o anumită adaptare a 
produselor, ambalajelor, etichetelor. La baza conceperii produselor pot sta modalitățile de 
folosire a lor. Chiar firme cu produse standardizate ca Mc Donald's, Coca Cola etc. nu au 
putut ignora obiceiurile culturale. De exemplu, în Mexic, pentru hamburgeri se utilizează un 
sos foarte iute, element pe care se insistă şi în campania de câştigare a pieţei respective. 


Barierele de limbă 


Importanţa ințelegerii limbii unei ţări nu poate fi subestimată. Cunoaşterea limbii 
folosite în cadrul companiei mamă este importantă pentru personalul filialelor unei societăți 
multinaționale plasate în exteriorul țării. Dacă managerii filialelor nu cunosc limba utilizată în 
compania mamă, ei sunt predispuşi la o varietate de erori. La ora actuală, multe companii 
multinaționale recomandă limba engleză ca limbă de comunicare internă, în felul acesta 
managerii putând transmite mai uşor informaţiile omologilor din alte filiale. Cu toate acestea, 
există încă zone, chiar în cadrul UE, unde învăţarea limbii engleze stagnează. 

De curând, comunicarea scrisă a căpătat o atenţie crescândă, deoarece s-a dovedit că 
informaţia scrisă greşit este o barieră de comunicare mult mai importantă decât cea transmisă 
oral. De exemplu Hildebrand, studiind nişte filiale germane ale unei societăţi americane, a 
descoperit că limba reprezintă o problemă majoră la transmiterea informaţiei pe cale scrisă 
către centru. Acest proces implică deseori proceduri laborioase în legatură cu traducerea şi 
rescrierea rapoartelor. De obicei, paşii ce trebuiau parcurşi pentru redactarea unui raport scris 
includeau: organizarea unei şedinţe pentru stabilirea a ceea ce va fi transmis, redactarea unei 
schițe în limba germană, rescrierea acesteia în limba germană, traducerea materialului în 
limba engleză, consultarea personalului cunoscător al ambelor limbi în privința corectitudinii 
traducerii şi rescrierea schiţei în limba engleză de câteva ori până era apreciată ca acceptabilă 
pentru trimitere. Managerii germani au recunoscut că nu erau prea mulţumiţi la trimiterea 
informaţiei scrise pentru că nu stapâneau bine engleza scrisă. Hildebrand nota: <Toţi 
managerii germani care stăpâneau engleza vorbită au declarat că nu cunoşteau gramatica 
suficient de bine pentru a scrie un raport de calitate. Chiar atunci când traducători 
profesionişti din afara companiei au rescris rapoartele din limba germană în engleză, 
managerii germani nu au putut verifica dacă traducerea exprimă acelaşi lucru ca originalul 
sau schimbase sensul acesteia>. 

Problemele legate de traducerea informaţiei dintr-o limbă în alta au fost clarificate şi 
mai mult de Schermerhom, care a efectuat un studiu în rândul a 153 de chinezi din Hong 
Kong înscrişi la un curs de management. Studenților li s-au dat 2 scenarii scrise, unul în 
engleză şi unul în chineză. în acestea era vorba despre un manager care trebuie să ofere unui 
subordonat informaţii sau asistenţă (în primul caz) şi încurajări sau laude (în al doilea caz). 
Cercetarea s-a desfăşurat în felul următor: au fost efectuate traduceri şi într-un sens şi altul, 
pentru crearea variantelor bilingve ale scenariilor. Doi studenţi englezi, ambii stăpânind limba 
engleză foarte bine şi având experiența în domeniul managementului au fost desemnaţi 
pentru rolurile managerilor. Iniţial, cei doi studenţi au primit câte un scenariu în limba engleză 
însoţit de câteva întrebări de evaluare. în faza următoare, aceste scenarii au fost traduse în 
limba chineză. Apoi s-a recurs la schimbul de scenarii. Fiecare student a tradus înapoi în 
engleză varianta celuilalt. S-a constatat o diferență semnificativă între cele două grupuri de 
răspunsuri (la întrebările formulate în chineză şi cele formulate în engleză). Acest lucru l-a 
dus pe Schermerhorn la concluzia că limba joacă un rol cheie în transmiterea informaţiilor în 
context multicultural şi ca în chestiuni legate de management, subiecții trebuie chestionati în 
limba matemă. 


Bariere rezultate din stilul irnprimat corespondenței de afaceri 

Un studiu condus de Sims şi Guice a comparat un număr de 214 cereri de ofertă, 
scrise de cunoscători ai limbii engleze, unii ca limbă matemă, ceilalți ca limbă secundară, 
pentru a verifica dacă factorii culturali afectează comunicarea în afaceri. 

Cercetătorii au constatat că cei care nu erau vorbitori nativi de limba engleză foloseau 
o politeţe exagerată, ofereau informaţii personale şi profesionale inutile. 

Devierile de acest gen nu apar în legatura cu anumite naţionalităţi, ele fiind răspândite 
în scrisorile tuturor celor care nu erau vorbitori de limba engleză. Prin urmare, se poate spune 
că şi nativii de limba engleză pot avea acelaşi tip de probleme la nivel internaţional, în sensul 
abaterii de la standardul de comunicare în afaceri al altor ţări. în concluzie, aceştia trebuie să 
cunoască practicile specifice comunicării de afaceri a principalelor culturi ale lumii pentru a 
realiza o comunicare încununată de succes. 

Studiul a scos la iveală şi faptul că în țările vorbitoare de limba engleză există diferite 
tipuri de formulare a unei scrisori. în SUA, de exemplu, este un lucru obişnuit ca o scrisoare 
ce aduce veşti proaste să înceapă cu o formulare plăcută, neutră, apoi se dau motivele pentru 
care se prezintă aceste veşti; se formulează un refuz într-o manieră pozitivă; se explică în ce 
măsură refuzul este în interesul cititorului şi se sugerează cele mai bune alternative care vor 
duce la bunăvoință din partea cititorului. în Marea Britanie este normal să se facă referire la 
situaţie, încă de la începutul scrisorii, să se discute despre ştirile rele, să se transmită acestea 
(adesea destul de dur) şi să se încheie cu o scuză sau o formulă de regret. Acest lucru este 
privit cu severitate de experţii în scrisori de afaceri din SUA, fiind considerat o lipsă de tact. 
în schimb, abordarea indirectă folosită de americani va fi privită ca mult prea ocolită şi 
nesinceră de catre omologii britanici. 


Barierele de percepție 


Percepția reprezintă felul unei persoane de a vedea realitatea. Judecata şi luarea 
deciziilor sunt influențate de modul cum văd oamenii realitatea. Percepția greşită poate deveni 
un obstacol în comunicarea efectivă. Una din situaţiile în care percepţia se poate dovedi a fi o 
problemă în comunicarea internaţională este cea în care o persoană foloseşte cuvinte ce pot fi 
interpretate greşit de o alta. De exemplu, Ford a introdus o nouă camionetă, cu preţ redus, 
Fiera, în unele ţări vorbitoare de lirnba spaniolă. Din păcate, acest nume înseamnă <femeie 
bătrână şi urâtă> în limba spaniolă. Este inutil de a mai spune că acest nume nu a încurajat 
vânzările. 

Percepția influenţează comunicarea şi atunci când este în legătură cu felul în care 
indivizii îi văd pe ceilalți. De exemplu, majoritatea americanilor se văd ca fiind prietenoşi şi 
amabili şi cred că şi ceilalți îi văd în acelaşi rnod. însă, rnulți dintre ei nu realizează 
impresia negativă pe care o produc celorlalți. 

Un alt exemplu elocvent de percepţie se referă la modul în care unii manageri îşi 
privesc subordonații. Un studiu a examinat ce percepţie aveau managerii germani şi americani 
despre pregătirea partenerilor, superiorilor şi subordonatilor în Europa şi America Latină. Cu 
toate că ambii apreciau că subordonații sunt mai puţin pregătiţi decât ei, privitor la superiori 
părerile erau diferite: germanii credeau că pregătirea acestora în domeniul managementului 
este mai bună decât a lor, în timp ce americanii considerau că omologii lor sud-americani, în 
multe situaţii, au o pregatire cel puţin egală cu cea a propriilor superiori. Evident, această 
percepție afectează modul în care cei plecați din SUA comunică cu omologii lor sud- 
americani şi cu proprii superiori. 


Bariere legate de comunicarea non-verbală 


Gesturile pot fi generatoare de probleme din cauza faptului că ele pot avea semnificaţii 
diferite de la ţară la ţară. De exemplu, în SUA folosind degetul mare şi indexu! pentru a forma 

litera <O> are sensrul de <0.K.>, adică totul este în regulă. în Japonia, acest semn 
reprezintă bani, în sudul Franţei semnifică <zero> sau <nu rnerită>, iar în Brazilia este 
considerat un gest obscen. 

Un studiu efectuat de trei cercetători americani, Gison, Hodgetts şi Blackwell a 
demonstrat că pentru majoritatea studenților străini înscrişi la facultăți din SUA, gesturile 
uzuale ale americanilor sunt interpretate greşit de aceştia. Un grup etalon format din 44 de 
studenţi din Jamaica, Venezuela, Columbia, Peru, India şi Japonia din două mari universităţi 
au primit imaginile sugestive ale celor mai uzuale gesturi. Fiecăruia i s-a cerut să descrie 
gestul pe care-l observă. în 56% din cazuri, interpretarea a fost diferită faţă de cea a 
americanilor sau, mai mult, gestul nu avea nici o semnificaţie în cultura lor. Aceste rezultate 
întăresc ideea că străinii trebuie să înveţe să descifreze comunicarea non-verbală locală. 

Un alt aspect important al comunicării non-verbale este cel legat de spaţiul personal 
utilizat în comunicarea cu alti indivizi. Una din marile probleme ale nord-americanilor care 
comunică cu partenerii din Orientul Mijlociu sau din America de Sud este că distanța intimă 
sau cea personală sunt cel mai adesea violate. De aceea, americanii tind să se îndepărteze în 
comunicarea cu partenerii lor din aceste zone, în timp ce aceştia nu pot înțelege de ce 
americanii sunt aşa de rezervaţi sau de ce se îndepărtează aşa de mult. Rezultatul este, de 
regulă, încetarea comunicării. 

Aranjamentul biroului este un alt exemplu bun de proxemică. în SUA, cu cât este mai 
important un manager, cu atât are un birou mai mare şi deseori o secretară ce-i ţine la distanţă 
pe acei vizitatori pe care managerul nu doreşte să-i vadă. în Japonia, cei mai multi manageri 
nu au birouri largi, iar în cazul în care au, ei îşi petrec mult timp în compania angajaţilor. în 
acest fel, japonezii nu au probleme de comunicare directă cu superiorii ierarhic1. Faptul că un 
manager japonez este în spatele biroului va fi privit ca o dovadă de neîncredere sau chiar 
supărare îndreptată spre grup. 

O altă problemă ce poate apărea este legată de faptul că în multe companii europene 
nu există separare fizică între spațiul alocat managerului senior şi cel al subordonaţilor. Toată 
lumea lucrează în aceeaşi încăpere, ceea ce determină o oarecare deconcentrare a 
americanilor, care preferă birourile mai intime. 


CAP.III COMUNICAREA EXTERNĂ 


3.1 Construirea unor relații cu mass-media 


Grupul țintă mass-media cuprinde editori, redactori, jurnalişti, autori şi comentatori 
economici. Este deosebit de important din cauza efectelor de multiplicare pe care le produce 
munca acestor oameni în procesul de comunicare. De acest grup ţin şi redactile de ştiri şi alte 
departamente ale staţiilor de radio şi televiziune. 

Mass-media are un rol esențial în formarea opiniei publice, datorită faptului că 
jurnaliştii preiau şi relatează în mii de exemplare, pentru mii de ascultători şi privitori ştirile, 
conferindu-le astfel o putere imensă în această lume construită pe informații. 

Mass-media acţionează nu numai ca o cameră de rezonanţă, ci câteodată şi ca filtru 
deformant. Jurnaliştii nu reproduc niciodată o informaţie identic cum le-a fost transmisă. lar 
acest lucru se poate întoarce în favoarea sau defavoarea companiei. 

Din punctul de vedere al unui agent de RP al unei companii, gazetarul este cel mai 
important aliat dar şi un potențial adversar. Aliat, pentru că, în situaţia în care va reuşi să 
coopteze interesul presei, ideile lui vor ajunge direct la destinatari (consumatori, clienți, 
clienţi potenţiali, publicul larg etc.). Adversar, pentru că orice punct slab nesustinut de 
argumente, orice greşeală, orice vorbă nedublată de fapte este imediat amendată, în cel mai 
bun caz prin ignorare, aceasta însemnând că mesajul nu va mai fi cunoscut publicului care 
este clientul firmei. 

În situaţia în care compania lansează jumătăți de adevăruri, mesaje distorsionate sau 
chiar neadevarate din punctul de vedere al imaginii, aceasta va fi eliminată de pe piaţă. 

Ori de câte ori intervine o criză în cadrul unei corporaţii bine cotată sau recunoscută în 
rândurile publicului, creşte şi presiunea mijloacelor de informare în masă asupra acesteia, iar 
aceasta nu face decât sa îngreuneze situaţia critică deja existentă. Responsabilul în probleme 
de comunicare are dubla misiune, aparent contradictorie, de a controla difuzarea de mesaje şi 
de a facilita comunicarea deschisă, ceea ce este deosebit de dificil atunci când criza este în 
ascensiune. încercarea de a ascunde anumite aspecte ale crizei şi de a rosti doar jumătăţi de 
adevăr nu va avea ca efect decât, într-o primă fază, crearea unei stări de confuzie în rândurile 
publicului, iar într-o fază ulterioară ştirbirea credibilităţii organizației. 

În momentul în care ajunge la destinatari, mesajul difuzat de companie prin mass- 
media reprezintă rezultatul final al unui întreg proces de selecție. Ştirea pe care o companie 
doreşte să o transmită publicului său nu va fi niciodată difuzată întocmai cum a fost formulată 
inițial, ca urmare a acţiunii unor factori dependenți sau independenţi de ziarişti. Prima 
categorie se referă la opiniile şi trăsăturile comportamentale ale ziariştilor la nivel individual: 
e influența preferințelor personale, a sistemului lor de valori şi norme; 

e imaginea despre sine-însuşi sau imaginea despre profesiunea de ziarist; 
e rolul pe care-l au educaţia şi sexul ziaristului, ca şi modul sau de a-şi înţelege cititorii / 
ascultătorii. 

Dar, dincolo de conditionarea individuală, există factori externi care pot influența 
comportamentul ziaristului / reporterului, factorii independenţi (aspectele instituționale care 
structurează procesul de selecție): 

- caracterul instituției în care jurnalistul funcționează şi natura dependenţei 

instituţionale; 

- contextul social şi politic în care se situează instituţia de presă; 

- poziția ei economică; 

- modalitatea sau tehnica de primire şi difuzare a ştirilor; 

- cadrul juridic în care operează mass-media. 

Jurnaliştii îşi desfăşoară activitatea în cadrul unor instituții ce funcționează în baza 
unor reguli (scrise sau nescrise), care limitează libertatea de acțiune a acestora. însă, în ciuda 
acestor reguli, ei au puterea de a crea din fapte ştiri. Studiile efectuate cu privire la criteriile 
de selecție a ştirilor în activitatea redacțională de la CBS Evening News, NBS Nightly News 
sau de la săptămânalele Time şi Newsweek semnalează două procese tipic redactonale 
condiționate de disponibilitatea şi relevanta ştirilor. 

Prima condiţie se referă la sursele de informaţie de care dispune ziaristul, la 
disponibilitatea acestor surse. Cele mai accesibile surse aflate la dispoziţia ziariştilor sunt cele 
oficiale. în cazul în care compania este solicitată pentru un interviu, participarea la o emisiune 
cu caracter economic sau pentru o luare de poziţie este preferabil ca aceasta să fie deschisş şi 
să răspundă prompt solicitărilor jurnaliştilor. Este indicat să se evite o poziţie <fără 
comentarii>, deoarece aceasta indică, de cele mai multe ori, ascunderea anumitor aspecte şi 
evenimente. Reporterii vor solicita cu siguranță informații din alte surse, asupra cărora 
compania nu va mai putea avea nici un fel de control. 

A doua condiţie priveşte gradul de suprapunere, de potrivire dintre ceea ce oferă 
instituţia de presă şi ceea ce publicul vrea sau ar trebui să afle. 

Atunci când o companie transmite un mesaj important prin mass-media, apare 
problema stabilirii impactului şi efectelor acestuia asupra publicului ţintă. Altfel spus, orice 
firmă va încerca să stabilească cum a fost receptat mesajul difuzat de un anumit public şi în ce 
masură efectul este de ordin cognitiv (schimbare de atitudine, formarea unei părți pozitive) 
sau de ordin comportamental (determină o acţiune - de exemplu cumpărarea produselor 
firmei, atragerea unui nou segment de clientelă, etc.). 

Cercetătorii care au studiat mass-media şi influenţa ei au constatat că există 3 categorii 
de efecte: efecte pe termen scurt (până la 6 zile), efecte pe termen mediu (7-30 zile) şi efecte 

pe termen lung (peste o lună). în legatură cu ultima dimensiune, se poate spune că mesajul are 
unele efecte pe care emitentul nu le-a prevăzut sau dorit, ori că efectele sunt contrare 
aşteptărilor. 

Influenţa mediatică depinde şi de măsura în care publicul face uz de un anumit mass- 
medium (gradul de audienţă şi popularitate), cât şi de receptivitatea acestuia față de un 
anumit mesaj. 

Dincolo de orice îndoială, publicul pe care emitentul (compania) îl are în vedere este 
aproape întotdeauna ceva mai numeros decât publicul care participă efectiv la comunicarea 
mediatică. Raza de acțiune mediatică este întotdeauna mai mică decât idealul unei recepții 
totale. Mai mult decât atât, publicul care în mod normal utilizează un anumit mod de 
comunicare mediatică nu receptează toate mesajele (articole sau programe de televiziune). Se 
poate deci vorbi de o variabilă rază de acţiune intra-mediatică. 

De asemenea, cei care receptează un mesaj pot reacţiona în mod diferit. Efectul unui 
mesaj diferă de la o persoană la alta, de la un grup la altul. 

Pentru stabilirea eficacitatii mediatice (măsurii în care a fost influențat publicul ca 
urmare a difuzării unui mesaj de către companie, utilizând mass-media) se utilizează formula: 
E=RxIxP 
unde: E - eficacitatea mediatică; 

R - raza de acțiune mediatică; 
I - raza de acţiune intra-mediatică; 
P - persoanele care au decodat mesajul şi asupra cărora s-a constatat un efect. 


De exemplu: dacă avem R ş 0,80, aceasta înseamnă că acţiunea mediatică se întinde la 80% 
din public (grupul vizat reprezintă 80% din public), I ş 0,30 înseamnă că raza de acțiune intra- 
mediatică este de 30% (publicul citeşte sau decodează doar 30% din articolele unui ziar sau 
din programele emise de un post de televiziune), P ş 0,50 înseamnă că, per persoană, efectul 
obţinut este jumătate din efectul intentional (efectul intentional fiind de 100%). 


Rezultă, prin urmare, că eficacitatea mediatică este: 

E ş 0,80 x 0,30 x 0,50 s 0, 12 
ceea ce demonstrează că nu întotdeauna mass-media are o putere de infiuentare nelimitată, aşa 
cum se vehiculează de cele mai multe ori. 

Companiile pot beneficia de pe urma comunicării eficace cu mass-media, în sensul 
proiectării unei imagini pozitive şi a evitării crizelor în interacțiunea cu cei care au interese 
corelate cu cele ale lor. Tăcerea sau evitarea acestei comunicări poate conduce la pierderea 
credibilităţii firmei în faţa clienţilor, furnizorilor, acţionarilor, salariaţilor şi a întregii 
comunităţi. 

O atitudine deschisă faţă de mass-media şi întreţinerea unor contacte permanente cu 
reprezentanţii acesteia îi vor permite companiei să-şi atragă presa de partea sa. Având presa 
drept aliat, companiei îi va fi mult mai uşor să-şi promoveze în rândurile publicului o 
imagine pozitivă şi o atitudine favorabilă vizavi de produsele sale. 

Responsabilul cu probleme de comunicare în sarcina căruia cade stabilirea şi 
susţinerea contactelor cu mass-media trebuie să fie o persoană extrem de subtilă, onestă, care 
să transmită mesaje adevărate şi pline de conţinut, întrucât mass-media este o putere care 
construieşte şi distruge o imagine favorabilă la fel de repede. 


3.2 Comunicatul de presă 


Comunicatele de presă pot cuprinde informaţii neprelucrate, cum ar fi cele referitoare 
la o numire în funcţie ori la înființarea unui departament într-o firmă, organizaţie, sau pot fi 
articole de prezentare a unui produs nou, a unui client, a unui eveniment. 

Comunicatul de presă furnizează rapid o informaţie, exprimată în mod concis şi 
telegrafic. Este un instrument necostisitor, sobru şi discret, furnizând o informaţie fiabilă şi 
rapidă. Este un bun instrument de lucru, des utilizat, având totuşi două inconveniente: 

- caracterul său banal (zilnic, redactiile primesc zeci de comunicate de presă); 

- necesitatea conciziunii sale (câteva paragrafe - maximum o pagină) - ceea ce 
stârneşte de cele mai multe ori nemulțumirea jurnaliştilor interesaţi de mai multe detalii. 

Principala diferenţă între scrierea unui comunicat de presă şi scrierea unui articol de 
informare este de structură. în general, structura unui comunicat de presă este următoarea: 

- NUMELE CLIENTULUI ŞI COORDONATELE PUBLICE ALE ACESTUIA 

(adresa, telefon, fax, adresa e-mail, home-page etc.). Antetul indică de la prima vedere 

sursa emitentă şi, implicit, secția căreia 1 se adresează fax-ul (economică, politică, 

socială etc.) în felul acesta te poți asigura că mesajul îţi va fi citit fără prea mare 
întârziere, nu se va rătăci, nu va fi găsit peste câteva zile şi aruncat; 

-TERMEN DE DIFUZARE (de exemplu, pentru difuzare imediată); 

- DATA; 

- TITLU RELEVANT, care să indice redactorului subiectul articolului; 

- LOCUL DE UNDE PROVINE ARTICULUL 

- ALINEATELE TREBUIE SĂ FIE MAI SPRE INTERIORUL PAGINII, iar textul se 

scrie la două rânduri. Acest lucru are o importanţă deosebită, întrucât gazetarul poate 

corecta rapid, printre rânduri, poate adăuga fraze de legătură, ştirea fiind mult mai uşor 
de prelucrat, dacă nu solicită neapărat rescrierea ei. 

- CONȚINUTUL 


Primul paragraf va reda, obligatoriu, cele mai importante elemente ale ştirii. Structura 
informaţiei în ordinea descrescătoare a importanței este necesară pentru a permite direct 
scurtarea unui text şi introducerea lui ca atare, fără a fi necesară rescrierea lui. Regula rămâne 
valabilă şi pentru media electronică (radio, televiziune), cu atât mai mult cu cât se ştie că 
ascultătorul urmăreşte cu atenţie debutul ştirilor. Prin urmare, trebuie evitate introducerile 
stufoase la începutul comunicatelor. în caz contrar, se riscă ca redactorul să nu aibă răbdarea 
sau timpul necesar să descifreze comunicatul şi să nu-l mai publice deloc. Ceea ce înseamnă 
că mesajul nu va mai ajunge la publicul țintă vizat. 

în ceea ce priveşte forma în care trebuie redactat un comunicat, este bine să se 
folosească cuvinte din limbajul uzual şi fraze cât mai scurte, uşor de citit şi de înţeles, evitând 
subtilităţile literare. 

- PARAGRAFUL FINAL trebuie să dea nişte informaţii de reper foarte precise; 

- INFORMAŢII SUPLIMENTARE (numele persoanei căreia 1 se poate adresa 
reprezentantul presei în scopul obţinerii de date în plus). 

Reputatii autori în domeniul relațiilor publice Newsom şi Carrell (1994) disiting, 
următoarele tipuri de comunicate de presă: 

- anunţurile 

- ştirile scurte 

- replicile 

-  prezentările 

Comunicatele de tip anunţ sunt cele mai des întâlnite şi folosite de către cei în sarcina 
cărora cade activitatea de PR (directorul pe probleme de comunicare sau alt angajaţi ai 
departamentului de comunicare, purtătorul de cuvânt al firmei etc.). Anunţurile au şanse cu 
atât mai mari de a fi luate în considerare de către presă cu cât informaţia nouă pe care o aduc 
este mai apropiată de interesul public şi mai depărtată de un conţinut publicitar, cel puțin în 
prezentare. 

Ştirile scurte apar în perioadele în care organizaţia / firma se găseşte într-o stare de 
criză ( de exemplu: o pană de curent ce a determinat oprirea temporară a producţiei, un 
accident la una din uzinele corporației, o grevă de avertisment a angajaților, starea sănătăţii 
unei persoane importante în structura ierarhica a firmei etc.). 


Replicile conțin informaţii specifice din partea organizației / firmei, ca răspuns la 
presiunea opiniei publice la întrebările formulate direct sau indirect de presă sau la acuzații. 


Prin conţinutul lor informaţional, prezentările au valoare de ştire, dar ies din această 
categorie, fiind mai mult decât o relatare brută a unor fapte. Prezentările trebuie astfel 
modelate, încât acestea să sensibilizeze publicul unei anumite publicaţii sau al unui anumit 
post de radio sau televiziune pentru care se scrie. 

Distribuirea comunicatelor de presă depinde de situaţie, dar şi de mijloacele tehnice 
avute la dispoziţie. Este o adevarată artă să foloseşti canalul de difuzare potrivit în funcţie de 
timpul disponibil (poşta clasică, supranumită şi く posta melcului>, poşta electronică), de 
costul comunicaţiei şi chiar de tendinţele destinatarilor de a foloşi cu predilecție informaţia 
sosită într-un anumit fel. 


3.3 Dosarul de presă 


Dosarul de presă pune la dispoziţia reprezentanţilor mediilor de informare un 
ansamblu de materiale astfel încât aceştia să dispună de toate elementele necesare redactării 
ştirilor lor. Principalul scop pentru care se fac dosare de presă este acela de a permite 
jurnaliştilor să capteze atmosfera unui eveniment la care participă. 

În general, un dosar de presă conţine: 

- O scrisoare în atenția unui redactor (scrisoarea adresată nominal şi sernnats în original este 
considerată o dovadă de profesionalism); 

- unul sau mai multe comunicate de presă; 

- o listă cuprinzând fapte semnificative, menite să descrie contextul în care are loc 
evenimentul respectiv. Denumit şi listă faptică, acest material este folosit cu predilecție în 
cazurile în care informaţia completă ar face comunicatul de presă prea lung şi prea tehnic; 

- o listă de sugestii ce ar putea fi folosite de redactor în cazul în care nu 

doreşte să folosească textul comunicatelor de presă ca atare; 

- un text cu informaţii de fundal (ex: istoricul organizaţiei, participarea sa la evenimente 
deosebite etc.). 

Pe lângă aceste materiale, dosarul de presă mai poate conţine fotografii, dischete, 
pixuri, abtibilduri, insigne, afişe, un univers întreg de mici obiecte de promovare care, ajunse 
în biroul redactorului, vor constitui o permanentă sursă de reamintire a evenimentului, 
asigurând ca uşa să ramână deschisă penfru contacte viitoare. 

Prezentarea grafică a unui dosar de presă este importantă pentru a atrage dintr-o 
privire atenţia redactorului. Ideal este ca prima grafică să reflecte cât mai mult din imaginea 
organizației / firmei. 

Scrisoarea <acroşată> are de fapt un caracter promoţional, prin ea arătându-se în ce 
mod poate beneficia publicul canalului de presă respectiv de pe urma publicării materialelor 
referitoare la firmă. Aceeaşi scrisoare descrie şi conținutul dosarului. 

Ca şi în cazul comunicatului de presă, este necesar ca numărul de telefon al 
responsabilului specializat în relațiile cu mijloacele de informare să figureze la începutul 
scrisorii. Formatul tradiţional este acelaşi cu al unei scrisori de afaceri, specificându-se în 
antet cel puţin către cine se trimite scrisoarea, din partea cui, referitor la ce şi data. 

Lista faptică trebuie concepută astfel încât persoana care citeşte această listă să poată 
găsi o sinteză a informaţiilor, uşor de parcurs, datorită unei clasificări şi unei paginări 
corespunzătoare. 

în cazul unei corporaţii, nu pot lipsi din lista de date: 

- domeniul în care se desfăşoară afacerile acesteia; 

- coordonatele sediului principal, adresele filialelor şi / sau reprezentantelor: 

- un scurt istoric; 

- nume cheie din managemenrul corporației; 

- tabele şi grafice cu privire la performanţele fnanciare. 


Alături de acestea se pot adăuga şi alte informaţii, cum ar fi cele privind implicarea 
corporației în activităţi de interes social. 

<Textul cu informațiile de fundal> (în limba engleză <backgrounder>) nu este un text 
informativ, este mai degrabă o fişă oferită reporterului pentru a-i pune la dispoziție un 
memento, de utilizat atunci când scrie despre corporaţia în cauză. 

Dupa cum am arătat şi mai sus, este greu de imaginat un dosar de presă modern fără 
imagini. în unele cazuri, dosarele conţin chiar casete video sau, şi mai practic, floppy discuri 
cu imagini digitalizate, gata de transferat în calculatorul redactorului şi de inclus într-un 
articol. Orice firmă ştie că, pentru a lansa un produs nou, nu poate lăsa realizarea unei 
fotografii la latitudinea inspiraţiei de moment a fotoreporterului. Ea va alege din timp cea mai 
reprezentativă imagine dintr-un set de încercări, făcut la comandă de un profesionist care a 
căutat unghiul cel mai potrivit. Un produs tehnic va fi însoţit şi de grafice de performanţă. 

În ceea ce priveşte costul mediu al unui dosar de presă, acesta este evaluat la 
aproximativ 10 USD. Desigur, acesta variază în funcție de calitatea dosarului realizat şi de 
conţinutul lui: numărul filelor, calitatea hârtiei, natura documentelor anexate (fotografi, 
diapozitive, eşantioane). în general, firmele, pentru a-şi limita cheltuielile ocazionate de 
realizarea dosarelor de presă, procedează la realizarea a două categorii de astfel de dosare: un 
dosar de <lux> pentru jurnaliştii prioritari (întocmit pe o hârtie de o calitate deosebită, cu 
fotografii color etc.) şi un dosar obişnuit, pentru jurnaliştii secundari, cărora le va parveni 
aceeaşi informaţie, dar îmbrăcată într-un <ambalaj> mai sobru (hârtie obişnuită, fotografii 
alb-negru etc.). 


3.4 Conferinţa de presă 


O conferinţă de presă reuneşte mai mulți jurnalişti la o oră şi într-un loc prestabilite, 
economisindu-se în acest fel timpul purtătorului de cuvânt. Practic, responsabilul cu aspectele 
legate de comunicare este intervievat simultan de mai multe persoane. Conferinţa de presă 
este cel mai bun mijloc de a crea transparenţă informaţională. 

De regulă, o conferință de presă se convoacă numai atunci când există ceva cu 
adevărat important de anunţat sau când solicitările presei sunt prea numeroase pentru a fi 
tratate separat (este cazul situațiilor de criză din interiorul organizaţiei). Ocaziile cu care se 
lansează astfel de manifestări sunt multiple: bilanţul unei operaţii, lansarea pe piață a unui 
produs, prezentarea unor situaţii financiar-contabile, replica la un zvon fals etc. 

Sarcina organizării unei conferinţe de presă cade asupra purtătorului de cuvânt, acesta 
trebuind să anunțe conferința de presă şi toate detaliile necesare pentru prezenţa presei, să 
asigure mijloacele de comunicare pentru toţi cei care au de jucat un rol în eveniment. 

Conferinţa de presă nu asigură numai participarea mass-media la un eveniment (pe 
termen scurt), ci permite stabilirea unor contacte privilegiate cu presa (preocupare 
fundamentală pe termen lung). 

La întrebarea dacă trebuie să se organizeze sau nu astfel de evenimente, nu se poate da 
un răspuns general valabil. Acesta depinde de dimensiunea intreprinderii, de practicile care 

există în branşa din care face parte, de mijloacele disponibile, de numărul jurnalştilor 
susceptibili de a participa (căci nimic nu este mai neplăcut ca o sală pe jumătate goală). 
Atunci când se pregăteşte o conferinţă de presă trebuie să se aibă în vedere: 
a) alcătuirea unui material complet, în care să se precizeze data, ora, subiectul şi 
este nevoie de alte documente decât legitimaţia de ziarist. Acest material poate fi întocmit sub 
forma unui comunicat de presă sau a unei simple liste de informaţii; 


b) cunoaşterea declaraţiei de presă pe care o va prezenta purtătorul de cuvânt, 
anticipând întrebări şi răspunsuri; 

c) pregatirea materialelor tipărite ce urmează a fi distribuite reprezentanților 
mijloacelor de informare; 

d) dacă este cazul, pregătirea materialelor grafice astfel încât purtătorul de cuvânt 
să-şi poată susține punctul de vedere; 

e) verificarea condițiilor tehnice, astfel încât conferința de presă să se poată 


desfăşura într-o ambianța optimă (sonorizare, iluminat, ventilație, aşezarea şi 
scaunelor, serviciul de acomodare al invitaţilor etc.): 

f) înregistrarea conferinței de presă pentru a putea proceda la o luare de poziție în 
cazul unei false citări sau prezentări malițioase din partea unui canal de presă. Doar pe bază 
de dovezi, jurnalistii care au încălcat deontologia profesională pt fi determinaţi să retracteze 
public afirmaţiile lor. 

Pentru ca o conferință de presă să aducă rezultatele scontate, trebuie planificată şi 
organizată cu foarte multă grijă. în caz contrar, va fi afectată însăşi imaginea companiei, 
creându-se astfel o percepție negativă în rândul mass-media. Dacă se doreşte ca lucrurile să 
funcţioneze fără nici un fel de probleme, este necesară o perioadă de aproximativ 6 luni 
pentru a pregăti o conferință de presă. 


siguranța 


Planul de organizare al unui astfel de eveniment se prezintă în tabelul următor. 
Tabelul 1. Planul de organizare al unei conferinţe de presă 


Timp 
Cu 6 luni înainte 


Cu 5 luni înainte 


Cu 4 - 3 
înainte 


4 luni 


Cu 3 luni înainte 


Activitate 

Stabilirea obiectivelor 

Alegerea locului - în raport cu obiectivele şi 
Temele de bază 

Lansarea intenţiei 

Lansarea temelor propuse 

Lansarea propunerilor pentru moderatori, 
vorbitori, conducători de dezbateri 


Colectarea confirmărilor 

Alcătuirea listei de invitați 

Lista finală a temelor de dezbatere, inclusiv 
nominalizarea moderatorilor 

Programul final 

Rezervrea de principiu a sălilor, verificarea 
logisticii 

Lansarea invitaţiilor finale 

Elaborarea materialelor de lucru pentru 
dezbateri Proiectarea conţinutului mapei 


34 


Observaţii 


Confirmări într-o 
jumătate 

Cerere de comentarii pentru 
subiecte 

Precizări clare - cine suportă 
cheltuielile, taxa de participare, 
obligaţiile fiecărui participant 
Nu trebuie anunţat numele unui 
moderator fără a avea acceptul 
acestuia, cel puţin de principiu 
Se telefonează tuturor 
invitaţilor la eveniment pentru 
a obţine o confirmare sau 
infirmare clară a participării 


lună şi 


Cu 2 luni înainte 


Cu 1 lună înainte 


Cu 1 săptămână 
înainte 


Perioada 
manifestării 


pentru eveniment 

Realizarea materialelor de lucru 

Stabilirea strategiei pentru relațiile cu mass- 
media 

Realizarea materialelor folosite ca suport 
vizual, ecusoane, mape 

Lista finală a sosirilor 

Asigurarea mijloacelor de transport 
Stabilirea programului final şi activităţilor 
din afara dezbaterilor 

Verificarea confirmărilor 

Pregătiri pentru amenajarea centrului de 
presă 

Verificari finale 

Amenajarea centrului de presă sl al 
punctului de informare pentru participanţi 
întâmpinarea oaspeţilor, cazarea 
Distribuirea materialelor de lucru sl a 


ecusoanelor Indicarea persoanelor care se 
ocupă de organizare sI domeniul de care 
acestea sunt răspunzătoare 

Deschiderea oficială 

Difuzarea materialelor pentru presă 
Urmărirea şi derularea programului 
extradezbateri 


3.5 Interviul televizat 


Interviul este unul dintre cele mai utilizate genuri de presă şi unul dintre cele mai 
spectaculoase. 

Din punct de vedere al  gazetarului, este preferabil să obţină un interviu sau o 
declaraţie, pentru că acestea sunt direct relationate de emițător, de sursă, deci sunt credibile. 

Din punctul de vedere al vorbitorilor (directori generali sau purtători de cuvânt ai 
acestora) este, de asemenea, important, întrucât aceştia îşi pot transmite mesajele exact în 
forma pe care le lansează, fără a mai fi prelucrate sau interpretate de jurnalişti. 

Pe de altă parte, interviul este spectaculos pentru că este o permanentă luptă între două 
tendințe: cea reprezentată de gazetar, care doreşte să-şi ducă interlocutorul în punctele 
interesante pentru el (puncte sensibile de mare interes pentru publicul larg) şi cea 
reprezentată de intervievat, care doreşte să-şi sublinieze principalele opinii şi să transmită 
mesajele favorabile lui. 

Interviurile solicitate de reporteri pot fi: 

- spontane - atunci când reporterul cere răspunsuri imediate la întrebări pentru care 

intervievatul nu are timp să se pregătească; 

- exclusive - atunci când purtătorul de cuvânt convine să discute o anumită 
problemă doar cu reporterii de la o singură agenție de ştiri. în acest caz, întrebările 
pot fi cunoscute dinainte. 

Pentru ca un gazetar să-i solicite directorului unei companii un interviu, fie îl 
consideră o sursă importantă de informaţii interesante pentru el şi pentru publicul său, fie 
consideră că acesta încearcă să ascundă anumite aspecte şi sa musamalizeze anumite 
evenimente. 

Înaintea desfăşurării interviului, gazetarii încearcă să afle totul despre subiectul 
interviului. De cele mai multe ori el ştie ce crede directorul (sau reprezentantul oficial al 


35 


acestuia), ce a exprimat acesta şi în alte interviuri şi, în general, cunoaşte care sunt punctele 
slabe ale companiei. lată de ce, pentru ca această confruntare să nu fie inegală, este important 
ca interviurile să fie pregatite în prealabil. 

Pregatirea interviului presupune: 

- studierea publicației, postului de radio sau televiziune care solicită interviul (tipul, 
caracteristicile, publicul țintă). E indicat să se citească articole de presă de acelaşi 
gen cu cel care va fi scris şi publicat; 

- informarea asupra gazetarului care solicită interviul (cine este, dacă este 
recunoscut sau nu, ce a mai scris, ce opinii a mai exprimat, ce personalitate are, 
care sunt punctele lui de interes, ce teme abordează cu predilecție, etc.); 

- cunoaşterea temei interviului, intervievatul încercând pe cât posibil să afle în avans 
care sunt punctele principale pe care le va atinge acesta; 

- conținutul interviului, intervievatul stabilind în avans ce anume doreşte să 
comunice sau să reiasă din interviul acordat. 


Intervievatul trebuie să refiecteze dinainte asupra informației brute, asupra 
argumentatie1 care o susţine şi asupra unor exemple concludente pentru cazurile prezentate. 

Având aceste informaţii, de cele mai multe ori, cel care va acorda interviul poate 
prevedea ce întrebări i se vor pune (parțial) şi să-şi formuleze pentru fiecare întrebare posibilă 
un răspuns adecvat în raport cu strategia sa. 

Pentru ca interviul să fie considerat un succes de către mangerii companiei trebuie 
respectate o serie de reguli: 

1. Intervievatul nu trebuie să fie prea familiar. Nu trebuie să-l tutuiască pe gazetar 
Chiar dacă îl cunoaşte bine. Tonul folosit trebuie să fie unul neutru. 

2. Intervievatul nu trebuie să ezite să spună <nu ştiu aceste date dar mă pot informa şi 
vi le voi transmite ulterior>. De asemenea, el trebuie să explice de ce anume nu poate discuta 
o anumită problemă în detaliu (de ex.: <nu dorim să divulgăm concurenţei această 
informaţie>; <momentul este încă prea apropiat de eveniment ca să ne putem da seama exact 
de ceea ce s-a întâmplat> etc.). 

3. Intervievatul trebuie să ofere răspunsuri constructive la probleme negative (ex.: 
<compania va comunica presei cifrele exacte ale pierderilor>; <conducerea are în vedere mai 
multe altemative>; <nu s-a luat încă o decizie>). 

4. Intervievatul nu trebuie să vorbească despre subiecte pe care nu le cunoaşte în 
detaliu. 

5. Intervievatul nu trebuie să atace persoane, ci doar principii, idei. 

6. Bl nu trebuie să utilizeze cuvinte prea sofisticate, întrucât. scopul urmărit este acela 
de a fi receptat şi înţeles de un număr cât mai mare de ascultători sau privitori. 

7. El nu trebuie să jignească intervievatorul şi nici publicul, întrucât nu va face decât 
să arunce o umbră de îndoială asupra companiei, ştirbindu-i imaginea. 

8. Intervievatul trebuie să-şi lanseze mesajele dorite clar şi direct. Chiar dacă 
întrebarea este menită să dezvolte un subiect conex, el poate folosi prilejul de a-şi lansa 
ideile dorite. Acest lucru se poate face folosind formulări de genul: < este foarte interesant ce 
spuneți şi corect, dar mai important cred că este...> sau <cred că merită mai mult insistat pe 
faptul că...>. 

9. Intervievatul trebuie să dea dovadă de diplomație. în situaţii încordate, pentru 
depăşirea momentelor de criză, poate folosi umorul, acesta fiind, de regulă, apreciat pozitiv. 
Se recomanda ca el să nege din start insinuările şi acuzaţiile. Dacă acest lucru nu se poate 
face direct, el poate adăuga un <dar...> şi să introducă nuanţa dorită. 

10. Pentru a fi mai convingător, intervievatul trebuie să se sprijine pe date concrete, pe 
fapte, să formuleze exemple ce-i sunt favorabile. 

Atât pentru televiziune, cât şi pentru radio, este important ca reprezentantul companiei 
să-şi lanseze mesajul imediat după întrebare, pentru a capta auditoriul, dar este recomandabil 

ca el să fie relansat înainte de final, pentru a se asigura că cei care au urmărit superficial 
emisiunea au auzit aceste idei. 


În concluzie, poate fi considerat un vector de imagine prețios, mult mai bogat în 
informaţii decât comunicatul de presă, mai flexibil decât dosarul de presă, mai puţin greoi 
decât conferința de presă. El este o tehnică de comunicare mai subtilă, permițându-le 
companiilor să sensibilizeze mult mai mult şi rapid publicul. 

CAP.IV COMUNICAREA INTERNĂ SI ÎN SITUAȚII DE CRIZĂ 


4.1 Instrumente utilizate pentru realizarea unei comunicări interne 
eficiente 


Promovarea unei imagini favorabile a companiei în exterior se sprijină întotdeauna pe 
o comunicare internă foarte bună. Atunci când angajaţii sunt informaţi despre problemele şi 
proiectele companiei, ei pot contribui la punerea în practică a strategiei de comunicare, 
devenind ambasadorii neoficiali ai acesteia şi vectorii de imagine cei mai credibili. 

în general, informarea angajaţilor cade în sarcina agentului PR (directorului pe 
probleme de comunicare), iar instrumentele care-i stau la dispoziţie sunt: 

- publicațiile periodice; 

- rapoartele anuale; 

- buletinele informative; 

- posturile de difuzare audio-vizuale interne; 

- planificarea unor întâlniri く fata în fata> între angajaţii aflaţi pe diferite niveluri 

ierarhice. 

Aceste instrumente pot fi grupate în 3 mari categorii: mijloace scrise, orale şi 
audiovizuale. Acestea trebuie utilizate în funcţie de natura şi conținutul mesajelor, profilul 
destinatarilor şi scopul urmărit. De exemplu, dacă mesajul ce trebuie transmis are un puternic 
caracter tehnic, complex, va fi preferat un film sau un grafic. în schimb, dacă este vorba 
despre un mesaj cu caracter social, se va prefera o reuniune. 

Opţiunea pentru una dintre cele trei modalități de comunicare este în funcție de 
următoarele cinci criterii: 

- gradul de înţelegere al mesajului; 

- riscul unor deformări de mesaj; 

- receptivitatea mesajului (memorarea); 

- păstrarea mesajului în timp ( conservarea); 

- costul. 

În tabelul următor se prezintă opțiunea pentru una dintre cele trei modalități de 
comunicare în funcţie de cele cinci criterii enumerate: 


Tabelul 2. 


Criterii 
Mod de 
comunicare 


Intelegerea | Deformarea | Memorarea | Conservarea | Costul 


SCRISE ea a oA 


ORALĂ 
AUDIO- 
VIZUALĂ 


Legendă: *** _ foarte bine; 
** _ bine; 
* - satisfăcător. 


În țările occidentale, ca urmare a proliferarii rețelelor locale de calculatoare, poşta 
electronică este instrumentul cel mai utilizat în activitatea de informare, întrucât asigură 
eficienţă şi interactivitate cu un consum minim de resurse. 

Calitatea comunicării interne exercită obligatoriu un impact asupra eficienţei 
companiei. Nu de puţine ori, angajaţii sunt ultimii care află o serie de informaţii interne (cum 
ar fi, de exemplu, decizii manageriale, înființarea sau desființarea unor direcții, decizii legate 
de evoluţia unor lucrări, mişcările de personal, succesele înregistrate etc.). Angajaţii trebuie să 
ştie ce se întâmplă în cadrul companiei. Nu este de bun augur ca ei să afle anumite informații 
prin mass-media. Angajaţii nu trebuie să primească mesaje confuze, comunicări neclare, 
distorsionate. Managerii din staff trebuie să comunice, să distribuie informaţii într-un mod 
clar şi rezonabil. Trebuie să existe un dialog permanent şi o transparenţă a deciziilor între 
conducere şi departamente. Astfel, existența unui sistem de informare continuu asigură 
înlaturarea definitivă a zvonurilor, elimină tensiunile şi discuţiile neplăcute, crează 
sentimentul de apartenență şi integrare a angajaţilor în structurile companiei, precum şi 
sentimentul de mândrie că aparţin unei astfel de companii. 

Punctul de plecare în analiza comunicării interne îl constituie cunoaşterea climatului 
intern. Acest lucru se realizează prin sondaje în rândul angajaţilor cu privire la anumite 
aspecte ale intreprinderii. Aceste sondaje sunt elaborate, de regulă, de directorul 
departamentului de resurse umane şi directorul pe probleme de comunicare. 

Sondajele de opinie sunt relevante numai în măsura în care se îndeplinesc trei 
condiţii: există garanţia anonimatului răspunsurilor; angajaţilor li se vor comunica rezultatele 
sondajului; se vor lua decizii de ameliorare vizibile ce vor fi anunţate de directorul general. 

Orice sondaj de opinie focalizat pe angajaţii companiei trebuie să răspundă câtorva 
întrebări cheie: 

1. Satisfacţii la locul de muncă: 

- satisfacția personală; 

- satisfacția cu privire la condiţiile de muncă; 

satisfacția cu privire la raporturile colegiale; 
satisfacția cu privire la raporturile cu superiorii ierarhici. 


2. Dialogul intern: 

- aprecierea generală a dialogului intern; 

- aprecierea dialogului cu angajații aflaţi pe niveluri ierarhice superioare; 
aprecierea dialogului cu directorul general. 


3. Evaluarea generală a companiei: 
- principalele <puncte tari>; 
principalele <puncte slabe>; 

- principalele oportunităţi; 
principalele temeri. 


4. Percepția cu privire la irnaginea şi reputaţia companiei: 
- acordul; 
dezacordul. 


5. Estimarea imaginii companiei: 

- aprecierea personală a imaginii; 

- aprecierea comunicării externe; 

- aprecierea publicității comerciale; 

- aprecierea notorietății comerciale; 

- aprecierea poziţiei concurentiale: 

- aprecierea ultimelor acţiuni de imagine realizate de companie. 


6. Cunoaşterea companiei: 

- activitățile desfăşurate ( date comerciale, tehnice); 

- rezultatele obţinute ( date economice, strategice); 

- mediul concurential ( date referitoare la partea de piață); 

- directorii care coordonează şi conduc principalele activități. 


7. Determinarea <valorilor interne ale companiei> 


CoO 


. Evaluarea informaţiilor interne difuzate ale companiei: 
- suporturile utilizate pentru transmiterea informaţiilor şi trăsăturilor lor: lizibilitate, 
atractivitate, periodicitate, forme, ton etc.: 


- modul de transmitere al informaţiilor de sus în jos sau de jos în sus; 
- informarea economică şi strategică intemă; 
- informarea funcțională. 


9. Aprecierea produselor şi serviciilor furnizate de firmă: 
- din punct de vedere al performanţelor; 

din punct de vedere calitativ; 

din punct de vedere al relaţiilor cu clienții. 


10. Aprecierea activităților companiei: 
- în general; 
- pe departamente, pe centre de profit sau de cheltuieli etc. 


11. Gradul de încredere în companie: 

- în ceea ce priveşte viitorul acesteia; 

- în ceea ce priveşte top-managementul; 

- în inițiativele sale; 

- credibilitatea companiei în ansamblul său. 


12. Aşteptări personale: 

- schimbarea locului de muncă; 

- schimbări în companie (funcţii, posturi, departamente); 

- modificarea politicii generale a companiei şi a managementului; 

- modificări ale unor <valori interne>; 

- modificarea responsabihtatilor şi a gradului de implicare în activitatea firmei. 


13. Întrebări de identificare: 

- vârsta, sexul, postul; 

- responsabilitatea: 

- pregătirea profesională; 

- vechimea în muncă; 

- principalele publicaţii citite. 


Chestionarele completate de toţi angajaţii sunt trimise spre prelucrare către un 
organism neutru şi de mare credibilitate. în funcţie de rezultatele obţinute se pot formula 
anumite priorităţi în vederea îmbunătăţirii comunicării interne şi prevenirii conflictualității 
(greve sau alte tulburări interne). O comunicare internă deficitară sau instaurarea unei stări de 
conflict între angajați (sindicate) şi organismele de conducere afectează atât imaginea 
companiei, cât şi performanţele acesteia. Productivitatea muncii este influenţată şi de o serie 
de factori biologici (vârsta, sex, starea de sănătate etc.), psihologici (aptitudini, motivaţie, 
interesele urmărite, voință, atitudine faţă de muncă). Datorită acestor însuşiri este necesar ca 
selectionarea şi repartizarea personalului să se bazeze pe o apreciere specială a deosebirilor 
individuale, care influenţează hotărâtor exercitarea profesiei şi rezultatele obţinute. 

Prin urmare, pentru îmbunătățirea comunicării interne este nevoie de un sistem 
adecvat de recrutare, motivare şi promovare a resurselor umane. Dacă angajaţii unei 
companii sunt motivaţi şi informaţi ei pot contribui la crearea unei imagini favorabile a 
acesteia în ochii publicului extern, întrucât se bucură de cea mai mare credibilitate din partea 
acestuia. Investind în proprii angajați, compania va putea beneficia de o campanie de imagine 
gratuită şi foarte eficientă. 

Comunicarea internă îi serveşte în mod real companiei doar în măsura în care este o 
activitate bine organizată şi gestionată. Multe companii sunt supuse aceluiaşi tip de erori: 
bombardarea angajaţilor cu note de serviciu, directive sau alte documente, sindromul 
reuniunilor, utilizarea haotică a diferitelor suporturi de comunicare, existența unui decalaj 
între comunicarea internă şi cea externă etc. Se crează astfel un paradox: compania va avea un 
personal prea informat (suprasaturat de informaţii) şi totuşi prost informat. 

Destinatarii mesajului (salariaţii) dispun de un timp destul de limitat. Ei nu vor asculta 
decât ceea ce-i priveşte în mod direct. Se consideră că o informaţie este bună atunci când 
răspunde următoarelor 4 cerințe: este rapidă, simplă (uşor de perceput, evitându-se 
vocabularul prea sofisticat), interesantă (să aducă elemente de noutate) şi selectivă (trebuie 
prezentată doar esenţa evenimentelor pentru a evita supraîncărcarea cu informaţii). 

În concluzie, a cultiva relaţii bune cu angajaţii înseamnă a dori obţinerea înțelegerii şi 
respectului oamenilor care muncesc în cadrul companiei. O firmă care are raporturi proaste 
între conducere şi angajaţi nu poate să aibă relații bune cu opinia publică. Publicul crede mai 
mult în părerile negative ale salariaților decât în reprezentările pozitive ale managementului. 
într-o companie în care managementul nu are o atitudine <fair> (corectă, cinstită) şi nu-i ia în 

considerare pe angajaţi, lipseşte baza pe care se poate construi un program eficient de 
comunicare internă. 

Toţi anagajații ar trebui să fie reprezentanţii (<ambasadorii>) de bună-voie ai 
companiei lor. Ei pot să-şi exercite această funcție numai dacă sunt într-o oarecare masură 
mulțumiți de munca lor şi dacă sunt informaţi asupra rezultatelor eforturilor muncii lor. 

Ataşamentul faţă de companie, satisfacția muncii, starea de spirit a angajaţilor se 
transferă celor care intră în contact cu firma. Spiritul de echipă se poate dezvolta numai în 
aceste condiţii. Din punctul de vedere al imaginii, spiritul de echipă dă senzația de 
solidaritate, seriozitate şi dinamism. Din punctul de vedere al afacerii sau proiectului, spiritul 
de echipă asigură o bună colaborare, stimulează creativitatea, lansează o competiţie colegială 
care duce la o permanentă autodepăşire a colectivului. Fiecare companie are un mod specific 
de a-şi stimula echipa. Rămâne la latitudinea managerului să găsească cea mai potrivită 
formă, cel mai firesc şi cel mai plăcut mod de a realiza acest lucru. 


4.2 Modalităţile_de_transmitere_a_informaţiilor_şi aplicare a 
deciziilor pe scară ierarhică 


Fiecare companie îşi poate alege procedeele de comunicare. Problemele legate de 
traficul de informaţii din interiorul firmei se rezolvă, în general, prin elaborarea unui sistem 
informaţional complex. Funcționarea acestuia depinde de respectarea următoarelor criterii: 

- informațiile oferite sunt relevante pentru deciziile pe care managerul trebuie să le 

ia; 

- cantitatea de informaţii este cea necesară; 

- fiecare compartiment dispune de informaţii suficiente despre funcționarea 

celorlalte componente ale companiei; 

-  adaptabilitatea noului sistem la structura organizaţională existentă şi la tehnologia 

folosită în cadrul respectivei companii. 

Deciziile în cadrul companiei sunt luate pe baza informaţiilor disponibile. Apare în 
acest sens o problemă: cum trebuie informaţia să fie acumulată, sortată, păstrată şi prezentată 
pentru a fi de maximă utilitate în luarea deciziei? 

Firmele pot fi definite ca mari reţele în care informaţia este primită, sortată şi 
directionata către numeroşi centri ierarhici şi funcționali. în cadrul companiei există trei 
niveluri de decizie: nivelul strategic, nivelul tactic şi nivelul operațional. Deciziile privind 
scopurile (obiectivele) pe care le vizează o firmă sunt luate la nivel strategic. 

Este vorba, în acest caz, de decizie pe termen lung (de exemplu, lansarea de produse 
pe noi pieţe de desfacere sau utilizarea de noi strategii comerciale). Mijloacele care urmează a 
fi folosite formează obiectul unor decizii la nivel tactic (decizii pe termen mediu). La nivel 
tactic este stabilit, de exemplu, bugetul alocat campaniilor de publicitate. Deciziile imediate 
(pe termen scurt) privind programul de lucru sunt luate la nivel operaţional. 

Pentru transmiterea informaţiilor şi luarea deciziilor, companiile folosesc atât canale 
de comunicare de sus în jos, cât şi pe cele de jos în sus. Comunicarea de sus în jos, denumită 
şi comunicare descendentă sau ierarhică, este instrumentul clasic utilizat de manageri pentru 
formarea, informarea şi dirijarea personalului. Suporturile de comunicare utilizate în acest 
sens sunt diversificate: publicațiile interne, panourile de afişaj, reuniunile de lucru, notele de 
serviciu, video-conferintele etc. 

Comunicarea managerială de sus în jos constă în transmiterea informaţiei de la 
superiori (managerii din staff) către subordonați şi este utilizată pentru comunicarea unor 
dispoziţii, directive, pentru explicarea unor regulamente, proceduri, hotărâri sau obiective ale 
companiei. De asemenea, este întrebuințată şi pentru comunicarea rezultatelor evaluării 
performanţei angajaților şi pentru motivarea acestora. Prin urmare, scopul principal al fluxului 

de comunicare iniţiat de către superior este acela de a transmite ordine, astfel încât 
subordonații aflați pe trepte ierarhice inferioare să ştie exact ce să facă. Folosirea exclusivă a 
canalelor de comunicare de sus în jos prezintă pericolul desprinderii managerului de realitățile 
campaniei prin lipsa unui feed-back. Acest tip de comunicare caracterizează stilul autoritar de 
conducere. Pentru a nu crea tensiuni interne şi nemulţumirea profundă a angajaţilor, este bine 
ca acest tip de comunicare să fie completat de canale de diseminare a informaţiei de jos în sus. 
Se pune o întrebare legitimă: <Nu vine acest tip de comunicare (denumit şi comunicare 
ascendentă sau salarială) să strice ordinea generală şi echilibrul existente în cadrul 
companiei?> Răspunsul este: <Nu>. Comunicarea dinspre inferiorii ierarhici spre top- 
management le permite managerilor să cunoască aspirațiile angajaţilor şi să dezamorseze 
eventualele conflicte şi tensiuni. Acest tip de comunicare poate fi privit şi ca o modalitate de 
ameliorare a performanţelor companiei. Prin urmare, principalul scop al comunicării de jos în 
sus este acela de a oferi un feed-back managerilor, facilitând implementarea deciziilor şi 
încurajând propunerea unor idei valoroase. Suporturile de comunicare utilizate sunt, în 
general, limitate: cutia cu idei, sondajul, afişajul, rubrici libere ale angajaţilor în publicaţiile 
interne etc. Mai puţin institutionalizata, comunicarea ascendentă utilizează în special canalele 
de comunicare informale, directe (schimbul verbal, scrisorile deschise) sau indirecte 
(zvonurile). 

În țările din Asia de Est, comunicarea ascendentă s-a impus de mult timp ca 
instrument de lucru, managerii asiatici folosind intens tehnicile de sugestii pentru obținerea 
unor informaţii de la angajaţi. De exemplu, iată câteva observaţii referitoare la sugestiile 
angajaţilor în cadrul firmei japoneze MATSUSHITA. Campania priveşte recomandările din 
partea angajaţilor ca pe un instrument de îmbunătăţire a magazinelor sale de desfacere. 
Există opinia că mai mulți angajaţi mărunți care se concentrează zilnic pentru imbunătăţirea 
locului de muncă pot realiza mai mult decât un singur birou de specialişti în producție. Lauda 
şi recompensa constituie o parle importantă a filozofiei firmei. Aproximativ 90% din 
sugestiile angajaților primesc recompense (o sumă de bani în plus față de salariul de bază). 

Sloganul firmei este <Gândeşte-te Ia propriul loc de muncă. Dezvoltă-te pe tine, în 
particular şi ajută la îmbunătăţirea performanţelor companiei>. în fiecare an, cele mai bune 
sugestii sunt recompensate, fie prin promovări, fie prin premii substanţiale în bani. Angajaţii 
cred în principiile de bază şi valorile interne ale companiei. Ei au sentimentul că sunt 
membrii importanţi ai unei <echipe (în sensul larg) de succes, fiind dispuşi să facă tot ceea 
ce este necesar pentru a asigura succesul grupului. 

Comunicarea ascendentă nu este tot atât de populară în alte regiuni. De exemplu, în 
America de Sud, mulţi manageri cred că angajaţii trebuie doar să urmeze ordinele, fără să 
pună întrebări. Managerii germani, de asemenea, nu utilizează prea des această forma de 
comunicare. în majoritatea cazurilor, s-a constatat că angajații preferă să aibă o comunicare 
descendentă, însoțită însă de câteva canale de comunicare de jos în sus. 

În concluzie, canalele de comunicare nu apar de la sine, mai ales dacă managerul este 
foarte autoritar şi nu doreşte acest tip de comunicare. 

Între cele două extreme (manager autoritar si manager laxist) există o rnultitudine de 
variante, cărora le corespund modele de luare a deciziilor diferite. 


Modelul TANNENBAUM sintetizează, pe scurt, aceste variante posibile: 


LIDERUL 
Decizia aparține Decizia apartine 
superiorului subordonatului 


Autoritatea 
Superiorului 


| 


f 


f 


Libertatea de actiune a subordonatului 


f 


f 


f 


f 


Superiorul | Superiorul | Superiorul | Superiorul | Superiorul | Superiorul | Superiorul 
ierarhic ia | îşi prezintă o | prezintă o | prezintă defineşte | lasă grupul 
deciziile <vinde> idee, idee, problema | anumite liber să 
după care | deciziile Declarând | declarându | obținând limite şi | aleagă 
le anunță u-se gata | -se gata să | mtte su- | cere (anumite 
subordo- să facă | facă unele | gestii din | grupului constrânge 
natilor unele modificări | partea su- |să ia ori sunt 
modificări bordonatil | decizie respectate) 

or pe baza | între 

cărora ia | aceste 

decizia limite 


Pe lângă comunicarea ascendentă şi cea descendentă, la nivel de companie există şi 
un al treilea tip de comunicare, şi anume comunicarea pe orizontală (laterală). în acest sens 
nu mai există noţiunea de ierarhie. 


Transmiterea informațiilor se face de la egal la egal între managerii aflaţi pe aceeaşi 
poziție ierarhică. în general, acest tip de comunicare are rolul de a realiza coordonarea 
diferitelor compartimente, intercorelarea activităților, rezolvarea unor probleme şi conflicte şi 
transmiterea de informaţii între departamente. Folosirea exclusivă a acestor canale de 
comunicare poate submina structura de autoritate a companiei. 


4.3 Profilul managerului pe probleme de comunicare 

Rolul directorului pe probleme de comunicare este foarte important în cadrul unei 
companii. Când apar situaţii de criză, el poate deveni mâna dreaptă a directorului general. în 
sarcina lui cad o serie de activități de mare importanţă pentru firmă, cum ar fi comunicarea 
internă, comunicarea externă, relaţiile cu mass-media, campaniile de publicitate, 
sponsorizarea, mecenatul, relatiile publice etc. 

În ceea ce priveşte funcţia de director pe probleme de comunicare, se pot trasa câteva 
linii generale, însă atribuţiile concrete ale unui astfel de director variază în funcţie de mărimea 
companiei şi strategia generală a acesteia. Acesta asigură coeziunea şi coordonarea tuturor 
acţiunilor ce concură la crearea imaginii firmei. EI stabileşte strategia, regulile generale de 
comunicare, pe care le modifică de la caz la caz. 

În funcţie de tehnicile de comunicare utilizate şi complexitatea acestora, directorul pe 
probleme de comunicare poate lucra singur sau în echipă, distribuind sarcinile mai multor 
colaboratori, fie pe verticală (nivelele ierarhice inferioare), fie pe orizontală (acelaşi nivel 
ierarhic). Acesta îşi împarte eforturile în 3 mari direcţii (comunicarea instituţională, 
comunicarea internă şi comunicarea comercială) încercând să asigure un echilibru în ecuația 
imaginea companiei - motivarea personalului - satisfacerea clienţilor. 

Fiind abilitat de firmă cu misiunea unui <ambasador al imaginii>, el trebuie să fie o 
persoană credibilă, integră şi cu o reputaţie nepătată. 

în literatura de specialitate s-au conturat câteva principii deontologice şi etice pe care 
trebuie să le respecte directorii pe probleme de comunicare: 

- Profesionalismul 

Sprijinindu-se pe o formaţie superioară şi pe experiența acumulată în acest domeniu, 
acesta este în măsură să coordoneze ansamblul instrumentelor care contribuie la elaborarea, 
valorificarea şi protejarea imaginii companiei. 

-  Responsabilitatea 

El trebuie să acţioneze în slujba companiei şi să-şi asume intreaga responsabilitate 
pentru mesajele şi argumentele difuzate, atât în interiorul companiei, cât şi în exteriorul ei. în 
centrul preocupărilor sale trebuie să se afle realizarea obiectivelor generale ale companiei şi 
menţinerea unui climat intern favorabil, bazat pe motivare şi performanța colaboratorilor. 

- Deschiderea 

Fiind un om al contactelor, el trebuie să fie o persoană receptivă la mesajele care vin 
atât din interiorul companiei cât şi din exterior. Pe această bază se poate crea un climat de 
încredere între companie şi publicul intern şi cel extern. 

- Rigoarea 

Pentru etalonarea, punerea în practică, gestionarea şi evaluarea strategiei de 
comunicare, directorul pe probleme de comunicare, trebuie să dea dovadă de multă 
rigurozitate. EI urmăreşte o exploatare cât mai eficienta a resurselor umane şi financiare pe 
care compania le pune la dispoziţia sa. 

- Credibilitatea 

Acesta este garantul veridicităţii mesajelor difuzate de companie. El transmite şi 
comentează numai evenimente şi fapte reale, pe care le-a verificat în prealabil. Atunci când nu 
deţine suficiente date pentru a se pronunţa, el poate manifesta o anumită rezervă, fără ca 
această atitudine să fie interpretată ca o atingere la principiile functiei sale. 

- Integritate 

Directorul pe probleme de comunicare trebuie să respecte principiile de integritate 
vizavi de companie, colaboratorii şi partenerii săi. EI nu poate uza în scopuri personale de 
poziţia şi informațiile deţinute. El este ţinut să refuze toate ofertele susceptibile de a afecta 
libertatea sa de decizie. El este, de asemenea, ținut să nu exercite concomitent o profesiune 
similară într-o altă agenţie de relaţii publice, publicitate sau presă. 

- Independenţă 

în funcție de strategia de comunicare pe care o adoptă şi obiectivele urmărite, el are 
competenţa de a-şi angaja proprii colaboratori pe care-i consideră potriviţi. 

- Solidaritatea 

Strategia de comunicare trebuie să se înscrie în strategia globală a companiei, 
directorul pe probleme de comunicare trebuind să fie solidar acesteia şi principiilor generale 
de management. 

Avântul exploziv al domeniului Relatiilor Publice a creat în mod inevitabil şi excese. 
Dând dovadă de o necunoastere aproape generală în acest domeniu, anumite persoane au optat 
pentru acest domeniu de acţiune. Referitor la acest aspect, un proverb englezesc spune: <Poţi 
să-i înşeli pe unii oameni pe o anumită durată, pe toţi doar rar>. Faptele şi adevărul nu pot 
rămâne pentru totdeauna ascunse. 

Având în vedere excesele amintite, profesioniştii în domeniul Relaţiilor Publice s-au 
reunit în organizaţii profesionale, au organizat programe de şcolarizare, au scris cărți, şi-au 
creat standarde etice ale profesiei. 

Eforturile lor s-au materializat în adoptarea unui cod etic profesional, cunoscut în 
literatura de specialitate drept <Codul de la Atena> (ANEXA 1), precum şi <Codul de 
conduită al Asociaţiei Internaţionale de Relaţii Publice> (ANEXA 2). 

4.4 Comunicarea pe timp de criză 


Una dintre cele mai delicate atribuţii ale departamentului de comunicare dintr-o 
companie este rezolvarea crizelor. 

în general, criza se declanşează de la un atac pe o anumită problemă, legată de o 
decizie, de contractele încheiate de companie sau de situații în care firma sau angajaţii săi au 
generat scandalizarea opiniei publice. 

Nici un eveniment nu pune la încercare rezistența unei organizaţii mai mult decât o 
criză survenită pe neaşteptate. Chiar şi cele mai solide şi profitabile companii se confruntă 
ocazional cu situații de urgenţă care solicită aplicarea unor strategii de comunicare speciale. 

Administrarea prin relaţii publice a perioadelor de criză este, de regulă, cea mai grea şi 
cea mai neplacută parte a activităţii agentului RP, dar în acelaşi timp este şi cel mai important 
serviciu adus companiei în astfel de circumstanțe. 

Sunt considerate erori grave în tratarea unei crize următoarele aspecte: 

- ezgitarile, acestea conducând la crearea unei imagini de incompetenţă şi confuzie; 

- Tpostele, fiind o sursă de creştere a tensiunilor şi a emoţiilor; 

- confruntarea, oferind oponenților vizibilitate şi o platformă de atac; 

- informațiile contradictorii, semnificând lipsa de sinceritate şi de receptivitate. 


În abordarea unei crize este esențial ca înainte de toate să se identifice problema reală. 
De multe ori există tentatia ca cei atacați prin intermediul mass-media să se concentreze 
asupra acțiunilor acesteia. Este cea mai neinspirată modalitate de abordare a crizei, întrucât nu 
media constituie problema companiei. Atacarea mass-mediei în astfel de situaţii crează 
sentimentul că ceva este necurat, de vreme ce reacţia este concentrată pe altceva decât 
problema reală. 

Companiile au nevoie de modele gata pregătite în linii generale, pentru a putea face 
faţă şi a depăşi mai rapid o criză. Aceste strategii sunt fondate pe background-ul companiei şi 
privesc toate compartimentele. Pentru realizarea unor programe de criză, personalul 
specializat din cadrul companiilor mari solicită scenarii din partea tuturor factorilor 
decizionali interni, iar reacția în cazul unor evenimemente neaşteptate se derulează, în mare, 
pe canale dinainte stabilite. De exemplu, prăbuşirea unui avion de pasageri aparținând unei 
companii aeriene este un eveniment dezastruos pentru imaginea acesteia, ce declanşează o 
adevarată criză. Acest eveniment, în ciuda implicaţiilor sale deosebite, este posibil pentru 
orice companie aeriană. Există un plan prestabilit pentru astfel de situații, în sensul că se 
cunosc dinainte persoane care vor furniza primele declaraţii, grupul care va face investigații, 
este schitata structura comunicatului de presă cu privire la pierderile de vieţi omeneşti şi 
materiale etc. 

Strucura de bază a unui plan de criză conține următoarele elemente: 

- lista persoanelor care vor fi implicate în rezolvarea crizei (echipa de criză) şi 

coordonatele acestora (adresă, telefon, poziţie ocupată în cadrul companiei etc.). 
Orice echipă de criză (nucleu de criz1) include obligatoriu agenţia de relaţii publice 
sau departamentul pe probleme de comunicare, specialistul în problema-cheie, 
avocatul şi persoanele de decizie din companie. 

În sarcina acestei echipe cade formularea punctului de vedere public în timp util către 
toţi cei interesați: mass-media şi opinia publică, acţionarii, clienţii. Este esenţial ca echipa de 
criză să fie izolată de problemele cotidiene ale companiei. 

- lista persoanelor din companie ce trebuie informate imediat în cazul producerii unei 
crize; 

- criteriile de estimare a pierderilor potenţiale; 

- planul de realizare a unei secțiuni de documentare, cuprinzând informații şi mărturii; 

- informaţii confidentiale ce nu pot fi divulgate înainte de lansarea planului de 
contracarare a crizei şi, de cele mai multe ori, nici după aceea, dacă nu este absolut necesar; 

- programul de acţiune (care trebuie să răspundă întrebărilor elementare <Cine?, Ce? 
şi Când?). 

În general, criza demonstrează vulnerabilitatea intreprinderii. în situațiile de criză, 
atunci când cererea de informaţii este presantă, o strategie de evitare a comunicării este o 
mare greşeală. Compania trebuie să numească un purtător de cuvânt, care va oferi informații 
precise pe tot parcursul crizei. Acesta va încerca să reprezinte compania într-o manieră cât 
mai credibilă. Informaţia trebuie să fie disponibilă 24 ore din 24 pentru a răspunde cerinţelor 
presei. Se listează toate apelurile primite din partea presei pentru a urmări fluxul 
informaţional şi a preîntâmpina apariția zvonurilor. 

În lipsa difuzării unor informaţii oficiale în legatură cu evenimentul care a declanşat 
criza, vor apărea zvonuri, greu de controlat de către companie. 

În general, zvonurile sunt periculoase, întrucât deformează mult realitatea. Există 
tendinţa de a se complica: de exemplu, o criză de trezorerie poate fi văzută ca un semn de 
încetare a plăţilor. în orice caz, criza rămâne criză, chiar dacă ideile vehiculate sunt false, 
chiar dacă firma nu este vinovată de nimic, chiar dacă cineva intoxică opinia publică. într-un 
mediu concurential sălbatic, comportamentul competitorilor poate include, din păcate, şi 
aceste strategii neloiale de <luptă> pentru piață. Vehicularea unor opinii negative afectează 
oricum afacerile şi imaginea de companie serioasă pe care doreşte să o întreţină orice manager 
sau angajat al acesteia. 

Persoana care prezintă public situaţia trebuie să fie credibilă şi cel puţin neutră pentru 
auditoriul specific. Nici o companie nu-şi poate permite ca, într-o situaţie critică, persoana 
care prezintă mesajul să nu fie ascultată obiectiv de către public ca urmare a unei imagini 
nefavorabile. 

Situaţia nu este prezentată întotdeauna de o singură persoană. Se poate întâmpla să 
existe mai multe persoane alese, fiecare pentru specificul problemei (managerul pentru 
acționari, purtătorul de cuvânt pentru mass-media, account managerul pentru clienţii afectaţi), 
dar este esenţial ca toate să comunice acelaşi punct de vedere. Este de maximă importanţă ca 
toți ceilalți (angajaţi, membrii ai echipei etc.) să înțeleagă că nu au abilitatea să vorbească, 
chiar sprijinind cauza firmei. Nu întotdeauna bunele intenţii se soldează cu rezultate pozitive. 

Chiar dacă există un plan de criză, acesta nu înseamnă că firma a prevăzut toate 
situaţiile posibile ce ar putea declanşa o criză. în general, fiecare criză este unică în felul sau. 
Persoanele care fac față unor asemenea evenimente şi reuşesc, prin calmul, stapânirea de sine 
Şi pregătirea pe care o au, să minimizeze pierderile sunt extrem de apreciate în firmă. 

CAP.V STUDII DE CAZ 


Pe parcursul întregii lucrări s-a încercat să se scoată în evidenţă scopul şi importanța 
comunicării în cadrul unei companii. Acest aspect, deosebit de important, nu poate fi mai bine 
scos în evidenţă, decât prin prezentarea unor situații complexe cu care s-au confruntat în 
decursul ultimilor ani trei companii transnationale de primă mărime: Mercedez-Benz, Grupul 
Boeing & Mc Donell Douglas, Philips, Mobil-Oil şi Tylenol. 

Faptul că o companie de talia Mercedes-Benz confruntându-se în ultimul an cu 
problema unui deficit de imagine, după eşecul temporar al modelului A-Class a reuşit într-un 
timp record să-şi reabiliteze imaginea, întăreşte încă o dată rolul cheie pe care poate să-l 
Joace în situaţii de criză departamentul de comunicare în cadrul unei companii. 

Campania intensă de comunicare dusă de Mercedes-Benz, care a avut ca scop atât 
îmbunătățirile tehnice cât şi sensibilizarea publicului intern şi extern, a reuşit în final să 
înlăture în totalitate acest deficit de imagine, modelul A-Class fiind în prezent considerat de 
către persoane de notorietate în domeniu, cum ar fi Niki Lauda, ca cea mai sigură maşină din 
grupa sa. 

Un al doilea studiu de caz care va fi prezentat în acest capitol vizează fuziunea a două 
mari companii aviatice internaţionale: Boeing şi McDonnell Douglas. Pentru a asigura 
succesul fuziunii a fost nevoie de o campanie de comunicare internă susţinută, având ca 
obiectiv central integrarea angajaților celor două companii într-una singură, având aceeaşi 
cultură corporaţională şi aceeaşi viziune. 

Al treilea studiu de caz analizat vizeaza <Programul Centurion> desfăşurat în cadrul 
companiei Philips. Acest program evidenţiază faptul că, de cele mai multe ori, impasurile în 
care se găseşte compania pot fi depăşite prin schimbarea de atitudine şi comportament. 

Succesul companiei Philips s-a datorat comunicării care a fost folosită ca instrument de 
schimbare. 

Alte două studii de caz pe care le vom prezenta mai jos privesc criza Tylenol, cu 
capsulele infestate de cianură şi criza Mobil-Oil, companiei ale cărei cifre de afaceri au fost 
exagerate în mod voit de concurență. 


5.1 Fuziunea Boeing-McDonell Douglas 


Acest studiu de caz prezintă sintetic programul de comunicare internă care s-a derulat 
în urma fuzionării celor două mari companii. 

Acest program de comunicare a primit în anul 1997 distincția <Grand Prize for 
Excellence in PR>. Decernarea premiului a avut loc la 16 iulie 1998, la Londra. 

Fuziunea a fost aprobată de guvernul american pe 1 iulie 1997, de acţionari pe 25 iulie 
şi de Uniunea Europeana pe 30 iulie, în acelaşi an. Managementul a investit în acest proces 5 
milioane de dolari. 

În marile fuziuni se acordă, de regulă, o atenție minoră angajaților, aceasta fiind 
concentrată asupra altor grupe de interese (acționari, avocaţi, staff, bănci de investiţii). Totuşi, 
acest punct de vedere este limitat, având în vedere că angajaţii celor două companii fuzionate 
au fost concurenţi înaintea acestui moment. 

Campania de comunicare internă trebuia să ia în calcul şi un al treilea grup de angajaţi: 
era vorba de câteva divizii Rockwell din grupul Boeing North American, care fuzionaseră cu 
o săptămână înainte cu Boeing. 

Fuziunea nu avea ca scop să genereze câştigători şi învinşi. Ea viza construirea şi 
definirea unui lider absolut pe piață. Mesajul care a fost transmis angajaților celor trei grupuri 
a fost: <Ca o singură companie, deţinem cea mai puternică istorie in aviația mondială. Ne- 
am construit trecutul singuri, vom construi viitorul împreunăy>. 

Se impunea necesitatea unui program de comunicare internă, pentru a motiva grupul 
țintă al angajaţilor, un public de o importanță majoră pentru viitorul acestei companii. 

Programul de comunicare internă a fost structurat pe patru mari secţiuni: cercetarea, 
planificarea, executarea şi evaluarea. 


Cercetarea 


S-a desfăşurat pe 21 de grupuri de angajaţi şi a fost demarată chiar după anunţul public 
al fuziunii, având ca scop determinarea modului de percepţie a acesteia şi furnizarea unei baze 
pentru facilitarea comunicării interne. Angajaţii luaţi în considerare aparţineau diferitelor 
nivele ierarhice ale celor 2 companii ce fuzionaseră. 

Membrii celor 21 de grupuri luate în calcul au formulat 3 mesaje esenţiale adresate 
celor din top-management (două cu caracter instructiv, unul cu caracter ameninţător): 

e  <Informaţi-ne pe tot parcursul fuziunii> 
e  <Trataţi fuziunea ca pe o sărbătoare> 

Nici Boeing şi nici McDonnnell Douglas nu sunt pregătite şi nici dispuse să lucreze ca 
o echipă. Responsabilii pe probleme de comunicare ştiau că această atitudine ar putea 
compromite fuziunea. 

O altă etapă a cercetării s-a efectuat pe membrii altor companii care suportaseră 
procesul de fuziune recent. în urma discuţiilor cu aceştia, specialiştii au ajuns la concluzia că 
şi alte companii au neglijat într-o oarecare măsură problema angajaților în perioada 
premergătoare fuziunii şi acest lucru a îngreunat procesul. 

Practic, s-a stabilit ca de la început planul de comunicare să se concentreze puternic 
asupra angajaților. 

Astfel, încă de la început, obiectivul comunicării interne a fost de a forma o singură 
cultură corporațională. Strategia era astfel proiectată pentru a informa şi implica pe angajaţi, 
antrenându-i în crearea unei identități unice. Din punct de vedere tactic, s-a facut uz de toate 
resursele de comunicare disponibile (cele de înaltă tehnologie, precum şi cele tradiționale) în 
scopul construirii unei percepții favorabile fuziunii. 


Planificarea 


Programul a fost proiectat la numai 5 zile de la semnarea acordului de fuziune. 
Directorii celor două companii împreună cu membrii departamentului de comunicare au 
construit un program preliminar. Obiectivele conducerii au fost clare de la început: 

- finalizarea fuziunii; 

- pregatirea pentru a putea opera cu succes începând cu <Ziua I>; 

- construirea bazelor <noului Boeing>; 

Programul de comunicare s-a axat pe următoarele 2 imperative: 

- atragerea sprijinului unor segmente cheie ale publicului intern, extern, național şi 
internațional; multe programe au fost întreprinse în colaborare cu organe de supraveghere a 
pieţei, atât în SUA, cât şi în Europa, comunitatea financiară, acţionarii, clienții, furnizorii, 
mass-media şi alte grupuri ţintă. 

- transformarea comunicării interne într-o prioritate. în legatură cu acest ultim aspect 
s-au avut în vedere următoarele: 

a). obiectivul - păstrarea unui grad de informare ridicat al forței de muncă, 
căutând în acelaşi timp sprijinul angajaţilor pentru perioada de tranziție; 

b). grupul ţintă - cei 220.000 angajaţi şi familiile lor; 

c). mesajele cheie - fuziunea înseamnă: construirea viitorului zborului 
împreună, poziţie de lider in aviația internațională, o companie mai echilibrată, multe 
oportunităţi, o şansă unică pentru toți etc. 

d). canalele de comunicare. în timpul celor 7 luni care au precedat fuziunea 
(perioada de tranziție) s-a folosit o gamă variată de instrumente de comunicare prin 
intermediul cărora s-a încercat implicarea activă a angajaților în procesul de fuziune şi 
îndepărtarea eventualelor temeri cu privire la aceasta. Instrumentele utilizate au fost: 

- un pachet detaliat de informaţii ce trebuiau transmise de manageri angajaţilor 

din subordine; 

- comunicate de presă; 

- site-uri Web; 

- 800 linii telefonice Hot-line; 

- terminale video; 

- televizoare cu circuit închis; 

- ziare şi reviste ale ambelor companii; 

- 11 echipe de comunicare, cu scopul de a netezi drumul pentru ziua în care vor 

opera ca o singură companie. 

e). transmiterea mesajelor către mass-media. Reprezentanţi ai mass-media au 
fost invitați la faţa locului pentru a constată schimbările ce au survenit în urma 
fuzionării. Media a avut o percepție favorabilă asupra acesteia, pe care şi-a exprimat-o 
în câteva reportaje. în urma difuzării lor, agentul RP a urmărit reacţiile publicului, a 
monitorizat principalele ştiri pe această temă, sintetizând câteva materiale în vederea 
informării publicului intern. Directorii au acordat o atenție mai mare interviurilor 
solicitate de ziariştii europeni, fuziunea fiind sub atenta supraveghere a Comisiei 
Europene. 

f). sprijinul acordat de Staff. Managerii au susținut acest program de 
comunicare internă cu idei şi entuziasm, transformându-se ei însişi în purtătorii de 
cuvânt ai mesajelor legate de fuziune. 

Executarea 


în ceea ce priveşte executarea programului de comunicare, se iau în considerație două 
etape distincte: prima, ce se referă la perioada de tranziţie (ianuarie - iunie 1997), iar cea de-a 
doua, la prima săptămână de după fuziune. 

Principalele activități desfăşurate în perioada de tranziţie au fost: 

* primul anunţ oficial al fuziunii; 

* pachete informaţionale difuzate managerilor; 

* constituirea celor 11 echipe de comunicare cu membrii aparținând ambelor 
companii; 

* editarea a 28 de buletine informative; 

* realizarea unor programe TV cu circuit intern şi difuzarea unor materiale pe casete 
video executate de IPRA: 

* editarea unor publicații ale companiei; 

* rapoarte ale presei internaționale sintetizate pentru angajaţi; 

*site-urile Web ale celor două companii erau reînnoite zilnic; 

* logo-ul Boeing a fost redesenat pentru a include semne distinctive ale companiei Mc 
Donnell Douglas; 

* implicarea putemică a directorilor generali ai celor două companii, aceştia făcându- 
şi apariţiile publice, de obicei împreună; 

* tururi organizate pentru reporteri pentru a le furniza informaţii interne. 

Cea de-a doua etapă (săptămâna I de după fuziune) a fost de-o importanţă majoră, ea 
cuprinzând o serie de evenimente şi anunţuri ce implicau din punct de vedere teoretic cei 
220.000 angajați. Un eveniment marcant a fost întâlnirea celor doi directori (<Phil şi Harry>) 
la <National Air and Space Museum>, întâlnire ce a avut un caracter festiv şi a fost televizată 
pentru angajaţii din 52 de uzine. Peste 156.000 angajaţi s-au strâns în săli special amenajate 
pentru a urmări înregistrarea acestei întâlniri în care erau prezentate structura noului Boeing şi 
alte informaţii semnificative. De asemenea, s-a transmis pe terminale gigantice, în fabrici, 
conferinţa de presă de la Washington. Tot în această săptămână s-au organizat spectacole 
aeriene demonstrative. Au fost arborate 1400 drapele ale noii companii care amplificau 
importanţa evenimentului. Cei doi manageri au organizat tururi prin fabrici în 14 oraşe. 


Evaluarea 


Acest proces este în curs, fiind studiate 18 grupuri de angajaţi din diferite zone. Chiar 
dacă rapoartele de evaluare nu au fost încă finalizate, se pare că vizitele celor doi directori 
generali au fost extrem de valoroase şi că cei mai multi dintre angajaţi au apreciat faptul că 
programul de comunicare i-a vizat şi implicat şi pe ei. 

Şi ceea ce este şi mai important, angajații au fost practic unanimi în a aprecia că 
fuziunea în sine a fost o idee bună. 

În timp ce evaluarea continuă, părerea managementului este că energia depusă în 
comunicarea internă a fost bine plasată şi va da rezultate pe termen lung. 


5.2 Cazul A-Class 


Prezentarea acestui studiu de caz arată că o companie poate înregistra momente de 
criză, în ceea ce priveşte imaginea sa, indiferent de capacitatea sa financiară şi reputaţia pe 
care o deține la un moment dat. 

Printr-o activitate eficientă de comunicare internă şi externă se poate înlătura deficitul 
de imagine ce apare în astfel de situații. 

În anul 1997, compania Mercedes-Benz lansa pe piaţă modelul A-Class. Acest model, 
împreuna cu SMART, a fost proiectat pentru a atrage un segment de cumpărători cu venituri 
nu foarte ridicate, dominat până atunci de Volkswagen şi de câteva companii japoneze şi 
coreene. Modelul a avut succes deosebit chiar de la început, în special datorită gradului ridicat 
de siguranţă, nemaiîntâlnit până atunci la maşinile din această categorie. 

Pe 21 octombrie 1997, în Suedia, maşina a fost supusă unui test extrem, aşa-numitul 
<test al elanului>, constând în simularea evitării unui elan pe şosea, situaţie frecventă în 
nordul Scandinaviei. Testul presupunea evitarea obstacolului printr-un viraj brusc fără 
folosirea frânelor. Spre surprinderea generală, A-Class nu a trecut testul. La un viraj strâns, 
automobilul s-a răsturnat. 

Explicaţia este următoarea: neavând o experienţă prea mare în fabricarea acestui tip de 
autoturisme, Mercedes-Benz, deşi a prevăzut pentru acest model peste 4 milioane de 
kilometri de probă, <testul elanului> nu fusese inclus în testele de dinaintea lansării pe piață. 
în plus, pentru creşterea siguranţei autoturismului, a fost nevoie ca maşina să fie suprainaltata 
cu aproximativ 20 cm, ceea ce i-a crescut instabilitatea. 

Eşecul înregistrat a însemnat o catastrofă pentru imaginea companiei, dacă ţinem cont 
de faptul că deficitul de imagine acumulat la începutul anilor'90, a fost eliminat de-abia în 
toamna anului 1996, prin lansarea modelului SLK. 


Reacţii inregistrate vizavi de eşec 

- mass media 

Reacţia presei nu s-a lăsat aşteptată. îndeosebi presa germană a reacționat ironic. Un 
test organizat ulterior de revista 'Thuringer Allgemeine Zeitung a demonstrat ca Trabantul a 
trecut această încercare. Asocierea numelui companiei Mercedes-Benz cu Trabantul a fost 
total nefavorabilă pentru imaginea acesteia. Reacţia altor publicații nu a fost atât de dură ca în 
cazul presei germane, întrucât considerau acest test un pic forțat. 


- angajaţii 

Reacţia angajaţilor la aflarea ştirii privind eşecul testului din Suedia a fost de 
stupefactie totală. într-o a doua fază, ei au considerat managernentul răspunzător de cele 
întâmplate. Totuşi, această tensiune internă a fost depăşită şi datorită unei trasaturi specifice 
culturii corporaţionale Mercedes: credinţa aproape oarbă în inginerii firmei. 


- conducerea companiei 

Prima reacție a companiei a fost foarte promptă, aceasta cerându-şi scuze public în 
presă. Au fost retrase de pe piaţă cele 3.000 de exemplare deja vândute şi a fost suspendată 
producţia pentru 12 săptămâni. 

Pentru soluționarea acestei crize, conducerea Mercedes a creat un nucleu de criză, 
format din circa 200 specialişti din cadrul companiei, însărcinat cu elaborarea unui plan 
pentru depăşirea acestei situații. 

Se irnpuneau, în primul rând, modificări tehnice: s-a coborât şasiul cu câţiva 
centimetri pentru a spori stabilitatea maşinii. S-a introdus tehnologia ESP (Electronic Stability 
Program), care până atunci reprezenta un element opțional, s-a îmbunătăţit sistemul de frânare 
etc. 

Produsul urma să fie relansat pe piață în februarie 1998 la acelaşi preţ, în ciuda 
îmbunătăţirilor tehnice aduse. 

Întreaga campanie de RP dusă în scopul reabilitarii numelui Mercedes-Benz s-a 
caracterizat printr-o mare deschidere faţă de reprezentanţii mass-media. Jurnaliştii de 
specialitate au fost primii care au testat noul A-Class, în apropiere de Barcelona, împreună cu 
fostul campion de Formula 1, Niki Lauda. După test, aceştia au declarat în cadrul unei discuţii 
că modificările tehnice recente nu mai ridică nici o problemă de siguranţă. Afirmațiile făcute 
cu acest prilej, de către persoane cu asemenea notorietate ca Niki Lauda (<Das Problem ist 

gelost> - Problema s-a rezolvat) sau că <această maşina a devenit cea mai sigură din grupa 
sa>, au convins publicul cu privire la siguranţa automobilului. 

Un număr de 180 de ziare au publicat articole privitoare la performanţele noului A- 
Class şi un număr foarte mare de programe televizate au difuzat rezultatele testului din 
Barcelona. Pentru a spulbera orice urmă de îndoială cu privire la performanţele tehnice şi 
siguranța noului A-Class, jurnaliştilor de specialitate li s-a oferit din nou posibilitatea de a 
testa prototipul în cadrul unor întruniri speciale. +i de această dată, declaraţiile acestora au 
fost favorabile. 

Toată această campanie a costat peste 250 milioane USD, acestea adaugându-se la cele 
1,7 miliarde USD cheltuite pentru dezvoltarea acestui produs. Dar, aşa cum a declarat 
purtătorul de cuvânt al companiei: <Acesta este un preț mic pentru pastrarea reputației>, 
toate aceste eforturi sunt bine venite când în joc se află imaginea companiei. 


5.3 Programul Centurion - în cadrul companiei Philips 


Acest program, iniţiat în toamna anului 1990, de către compania Philips, este un 
exemplu impresionant de comunicare internă. Scopul principal al acestuia a fost revitalizarea 
companiei şi schimbarea atitudinii şi comportamentului angajaţilor. 

În anul 1990, compania Philips a trecut printr-o criză financiară puternică, ca urmare a 
unor probleme existente în departamentele sale, probleme ce necesitau luarea unor măsuri 
urgente. 

Prima etapă a fost reducerea costurilor, concretizată în concedierea a 45.000 de 
salariaţi, ceea ce a conferit programului Centurion o intensa conotaţie negativă. 

A doua etapă, cunoscută sub denumirea de <cascada Centurion> s-a axat pe o serie de 
discuţii desfăşurate pe diferite trepte ierarhice: 

- Centurion I- între managerii din top-management; 

- Centurion II şi III - între angajaţii situaţi pe următoarele trepte ierarhice. 

Scopul principal al acestora era acela de a discuta problemele, de a găsi soluţiile de 
rezolvare a lor şi de a propune principalele direcţii de acțiune. Această cascadă s-a transformat 
treptat într-un adevărat flux de energie, reapărând optimismul şi încrederea în noul Philips 
(<The Winning Company> - compania învingătoare). Cascada Centurion încuraja, însă numai 
inițiativa de sus în jos. Pentru a-i implica pe toţi angajaţii şi a le stimula iniţiativa, Philips a 
organizat câteva întruniri cu toți membrii fiecărui departament, pentru o comunicare deschisă, 
bidirecționată (de jos în sus şi de sus în jos) între managerii din staff şi angajaţi, pentru 
informarea acestora şi implicarea lor în schimbarea ce se anunţa. 

Rezultatul a fost deosebit, materializându-se într-o <cascada de initiative> la nivelul 
departamentelor şi al indivizilor, care se simțeau responsabili de evoluţia companiei. Odată cu 
schimbarea politicii managementului înspre încurajarea initiaţivei, delegarea autorităţii şi 
informarea completă a angajaţilor, o serie de probleme au început să se rezolve, rapoartele 
indicând un progres în acest sens. Dacă la lansarea programului Centurion, acesta era văzut ca 
o ameninţare de către angajaţi (ca urmare a concedierilor masive), treptat percepţia negativă s- 
a redus. 

A urmat identificarea, tot în cadrul discuţiilor, a <punctelor fierbinți> care necesitau 
soluționare urgentă şi s-au creat echipe de lucru pentru fiecare dintre ele. în interiorul 
companiei exista o oarecare stare de confuzie, atenţia trebuind divizată pentru rezolvarea 
simultană a mai multor probleme. Se muncea mai mult, era mai greu ca înainte, dar toată 
lumea intelesese că schimbarea era obligatorie. 

La sfârşitul anului 1993, evaluările arătau că eforturile managerilor şi ale angajaților 
nu au fost zadarnice. Preţul unei acţiuni Philips se dublase faţă de anul 1990. 

În faza următoare s-a urmărit implementarea unor valori corporaţionale care să 
definească cât mai sugestiv noul Philips. în urma consultării prin chestionar a sute de angajați 

au fost formulate cinci valori Philips. Acestea urmau să fie standarde de lucru şi de 
promovare, practicate de fiecare ins în parte şi au fost formulate astfel: 

- clienţii trebuie să fie încântați de produsele Philips; 

- salariaţii sunt cea mai importantă resursă a companiei; 

- toate acţiunile Philips trebuie să ofere calitate şi perfecțiune; 

- încurajarea iniţiativei la toate nivelele ierarhice; 

- sporirea resurselor financiare. 

Ceea ce Philips a vrut să realizeze a fost relansarea companiei pornind de la schimbări 
la nivel individual, prin valoriticarea resursei umane. Ceea ce a obţinut a fost schimbarea 
mentalității prin implementarea a ceea ce au numit <The Philips way> (calea Philips), aceasta 
însemnând calitate, permanenta îmbunătăţire, un spirit viu şi creator, veşnic nemulțumit. 
Sloganul lor <Let's make things better> încearcă să întărească şi mai mult această mentalitate. 

Ca o mărturie a spiritului inovator, resursa ce menține Philips între primele 10 
companii din lume, aceasta a promovat în Europa sloganul: <Philips invents for you>. 

Succesul înregistrat de compania Philips demonstrează, încă o dată, că o strategie de 
comunicare eficientă duce la depăşirea impasurilor trecătoare în care o companie se poate afla 
la un moment dat. 


5.4 Criza Mobil-Oil 


În Statele Unite, printre cele mai agresive firme se numără Mobil Oil, care a petrecut 
mai bine de un deceniu pentru întocmirea de reclame ce pledau în favoarea sa şi răspunzând 
criticilor aduse. Când conducerea corporației a început să simtă o oarecare frustrare față de 
modul în care rețelele de televiziune prezentau câştigurile organizaţiei, exagerându-le, aceasta 
a luat măsuri, şi anume a pus la punct un program publicitar cu procentele pentru trei reţele 
comerciale de televiziune pe aceeaşi perioadă. Mobil Oil avea, desigur, profituri mai mici 
decât oricare dintre acestea. Rețelele de televiziune au refuzat să prezinte filmul de reclamă, 
deoarece, susțineau ele, stârnea controverse şi cădea sub incidenţa Comisiei Federale privind 
Comunicatnle (FFC). Rețelele de televiziune nu au cedat nici după ce Mobil Oil s-a oferit să 
plătească costurile expertizei unor dovezi aduse de un grup, cum că materialele ar fi false. în 
această situație, Mobil Oil a publicat pagini întregi de reclamă în diverse ziare, cu acelaşi 
mesaj, acest lucru având un efect benefic. 


Ideea de comparare a veniturilor rețelelor de televiziune cu cele ale lui Mobil Oil, a 
aparținut Departamentului de Relaţii Publice al organizației. Deci, printr-o utilizare inteligentă 
a relaţiilor publice, corporatiile pot funcţiona mai eficient într-un mediu caracterizat de crize. 


5.5 Criza Tylenol 


În 1982, McNell Consumer Products, o filială a organizației Johnson&Johnson s-a 
confruntat cu o criză în care şapte persoane din partea de vest a oraşului Chicago, au murit în 
mod misterios. Autoritățile au determinat că moartea s-a datorat cianurii introduse în 
capsulele de Tylenol. Vestea s-a răspândit rapid cu ajutorul televiziunii. A rezultat o panică 
generală în rândul consumatorilor, spitalelor, doctorilor şi farmaciştilor. 


Criza a necesitat o acțiune imediată bazată pe comunicare. Răspunsul organizaţiei a 
constat în următoarele acțiuni: 

1. Alertarea generală, prin intermediul mass-media, a consumatorilor, de a nu folosi 
capsulele până la determinarea numărului de capsule infestate (de la început a fost neclar dacă 
infestarea s-a redus doar la Chicago); 


2. Stoparea producerii capsulelor de Tylenol şi a publicității aferente; 


3.Creşterea capacităţii de comunicare între poliţia din Chicago, FBI şi administraţia 
firmei; 


4. Retragerea tuturor capsulelor de Tylenol de pe piaţă: 31 de milioane de recipiente, 
în valoare de peste 100 de milioane de dolari; 


5. Proiectarea şi producerea unui ambalaj mai greu de falsificat; 


6. Reintroducerea capsulelor de 'Tylenol de pe piață, pas cu pas, cu un efort financiar 
corespunzător, asigurând consumatorii de siguranța produsului. 


Deci, rezumând, se poate afirma că strategia de comunicare adoptată a avut 
următoarele puncte: 


a. informarea publicului intern şi extern asupra acţiunii; 
b. convingerea publicului să sprijine şi să accepte acțiunea; 
Ci sublinierea capacităţii organizaţiei de a transforma intenţia în acțiune. 


Acest caz a demonstrat cum firma Johnson & Johnson a urmat recomandările 
personalului său de relații publice, reacționând rapid, retrăgând de pe piață produsul respectiv, 
mobilizându-şi capacitățile de cercetare-dezvoltare şi recâştigând imaginea pozitivă a 
organizaţiei. 

ANEXA 1 


CODUL DE LA ATENA 


Principii internaţionale pentru munca de Relaţii Publice 


Având în vedere faptul că toate statele membre ONU respectă Charta ce proclama 
く credinta în drepturile omului şi în demnitatea şi valoarea persoanei umane> şi că specialiştii 
în PR, din această cauză, precum şi din condiţia profesiei lor ar trebui să cunoască şi să ia în 
considerare aceasta Charta: 


Având în vedere faptul că omul, alături de drepturile sale fundamentale de ordin fizic 
sau material are nevoie şi de drepturi de tip spiritual, moral sau social şi că omul îşi poate 


desăvârşi drepturile numai în măsura în care aceste necesităţi sunt îndeplinite; 


Având în vedere faptul că persoanele active în domeniul Relatiilor Publice pot 
contribui la satisfacerea nevoilor spirituale, morale şi sociale ale oarnenilor; 

Ținând seama, în fine, de împrejurarea că folosirea mijloacelor de comunicare, care 
înlesnesc contactul imediat cu milioane de oameni, oferă specialiştilor în PR un instrument al 
puterii, a căror folosire trebuie să se bazeze pe puternice constrângeri etice; 


Din toate aceste motive, subsemnatele Asociaţii de Relaţii Publice declară că vor 
considera codul anexat principiul lor de conduită şi că orice încălcare dovedită din partea 


unuia dintre membri va fi considerată ca o greşeală ce va atrage o sancțiune corespunzătoare. 


De aceea, fiecare membru al acestor asociaţii în exercitarea profesiei trebuie: 


1. - să contribuie la realizarea condiţiilor spirituale şi morale de bază care îi permit omului să- 
şi exercite drepturile inalienabile care îi sunt garantate prin Declaraţia Universală a 
Drepturilor Omului; 


2. - să urmărească crearea de forme şi mijloace de comunicare care, prin facilitarea fluxului 
liber de informaţii, să permită indivizilor să se simtă instruiți, luaţi în considerare şi 


coresponsabili; 


3. - să se poarte în fiecare împrejurare particulară de aşa natură încât să inspire încredere 
tuturor celor cu care intră în contact; 


4. - sa ia în considerare faptul că, datorită strânsei legături cu opinia puhlică a acestei profesii, 
întreaga categorie profesională este legată de comportamentul tiecărui individ; 


5. - să respecte în exercitarea profesiei Declaraţia Universală a Drepturilor Omului; 
6. - să vegheze la demnitatea individuală a fiecărei persoane şi la dreptul la propria opinie; 


7. - să creeze condiţiile spirituale şi psihologice pentru un strâns schimb de opinii şi să dea 
partenerilor posibilitatea de a-şi apăra punctul de vedere; 


8. - de fiecare dată să acţioneze în aşa fel încât să să fie luate în calcul interesele ambelor 
părți - mandanții precum şi publicul ţintă; 


9. - să-şi respecte promisiunile şi angajamentele, care trebuie să fie exprimate neechivoc şi, cu 
fiecare ocazie, să se poarte loial, pentru a păstra încrederea atât a celui pentru care se duce 


acţiunea de PR, cât şi a publicului respectiv; 


Fiecare membru al acestor asociaţii trebuie să se abțină: 


10. - să pună adevărul pe planul secund, după alte cerințe; 
11. - să răspândească informaţii provenind din surse necontrolate sau incontrolabile; 


12. - să ia parte la acţiuni sau planuri care sunt împotriva moralei, care încalcă demnitatea 
umană sau care violează sfera privată a personalităţii; 


13. - să folosească orice metodă sau mijloc cu ajutorul căruia este manipulat subconştientul 
oamenilor, prin care individului i s-ar putea răpi capacitatea de judecată sau responsabilitatea. 

Multe asociaţii profesionale de PR şi-au aşezat propriile standarde la baza Codului de 
la Atena. Membrii IPRA (International Public Relations Association) şi-au asumat CODUL 
DE CONDUITĂ AL ASOCIAȚIEI INTERNAŢIONALE DE RELAȚII PUBLICE (Anexa 
2). 


58 


ANEXA 2 


CODUL DE CONDUITĂ AL ASOCIAȚIEI 
INTERNAȚIONALE DE RELAȚII PUBLICE 


Integritate personală şi profesională 


Prin integritate personală se consideră a se înțelege atât menţinerea unor înalte 
standarde morale, cât şi o reputație sănătoasă. Prin integritate profesională se înţelege 
respectarea regulilor constitutive şi, în mod particular, a Codului adoptat de catre IPRA. 


Conduita față de clienţi şi patroni 


Fiecare membru are o obligaţie generală de onestitate faţă de clienţii sau patronii săi, 
foşti sau actuali. 


Un membru nu poate reprezenta interese conflictuale sau în competiţie fără 
consimțământul expres al părților respective. 


Fiecare membru va trebui să asigure confidenţialitatea atât pentru actualii, cât şi 
pentru foştii clienți. 


Un membru nu va putea utiliza metode ce pot tinde să fie jignitoare pentru clientul sau 
patronul altui membru. 


În timpul prestării de servicii pentru un client sau patron, un membru nu va putea 
accepta salarii, comisioane sau alte valori materiale în legătură cu acele servicii de la nimeni 
altcineva decât clientul sau patronul sau fără consimțământul expres al clientului sau 
patronului, după dezvăluirea completă a faptelor. 


Un membru nu va putea propune unui posibil client sau patron ca salariul sau alta 


retributie să fie dependente de realizarea unor anumite rezultate şi nici nu va putea lua parte la 
un acord de recompensare având acelaşi efect. 


Conduita faţă de public şi mass-media 


Fiecare membru va trebui să-şi conducă activităţile profesionale respectând interesul 
public şi demnitatea individului. 


Un membru nu se va angaja în activități ce tind să corupă integritatea canalelor 
publice de comunicare. 


Un membru nu va răspândi în mod intenţionat informaţie falsă sau eronată. 


Fiecare membru va trebui să caute întotdeauna să dea o reprezentare loială organizației 
căreia îl ser veşte. 


Un membru nu va putea crea nici o organizaţie care să servească altei cauze decât 
celei declarate, unei cauze care să servească unui interes ascuns special al unui membru, client 
sau patron şi nici nu se va putea folosi de aceasta sau de orice asemenea organizaţie 
esistentă. 

Conduita faţă de colegi 


Un membru nu va putea în mod intenționat să dăuneze reputației profesionale sau 
activității altui membru. 'Totuşi, dacă un membru are dovezi despre practici neetice, neloiale 
sau ilegale, incluzând activități ce violează prezentul Cod, acesta va trebui să prezinte 
informaţia Consiliului IPRA. 


Un rnembru nu va încerca să-i ia locul altui membru în relaţia cu un client sau patron. 


Fiecare membru va trebui să coopereze cu colegii săi în menţinerea şi întărirea acestui 
Cod. 


In ziua de azi se poate observa o tendință mondială către <curăţirea> domeniului 
Relaţiilor Publice. Cine nu respectă regulile jocului, va fi exclus din asociaţii. 


60 


BIBLIOGRAFIE 


CARNEGIE D. 


Secretele succesului, Editura Curtea Veche, Bucureşti 1998; 


CATOIU I. 


Studiul comportamentului consumatorului, Editura Bucureşti, 1998; 


CATOIU I. 


Marketing — Cursuri predate la Universitatea Ecologică Deva, An IV; 


KOTLER Ph. 


Managementul Marketingului, Editura Teora, Bucureşti 1997; 


KOTLER Ph., AMSTRONG G., SAUNDERS J., WONG V. 


Principiile Marketingului, Editura Teora, Bucureşti 1998; 


MILO K., YODER S., GROSS P., NICULESCU-MAIER $. 
Introducere în Relaţii Publice, Editura NIM, Bucureşti 1998; 


OGILVY D. 


Public relations, Toronto Press, 1951; 


PRUTIANU $. 


Manual de Comunicare şi Negociere în Afaceri, Editura Polirom 2000; 


PUIU A. 


Management în Afacerile Economice Internaţionale, Editura Independenţa Economică, Bucureşti, 1997; 


STANCU V., STOICA M.M., STOICA A. 
Relaţii Publice, Succes şi Credibilitate, Editura Concept Publishing, Bucureşti 1997; 


SERB S. 


Relaţii Publice şi Comunicare, Editura Teora, Bucureşti 1999; 


VAN CUILENBURG J.J., SCHOLTEN O., NOOMEN G.W. 


Ştiinţa Comunicării, Editura Humanita, Bucureşti 1998. 


61 


62 


